
PRÆLUDIUM 

Den ny og den gamle Verden 
har dækket det samme Bord 
med Bøger, Aviser og Taler — 
vi æder os syge i Ord, 

Tugthuse har vi og Kirker, 
hvor Pokker vi ser os om, 
og Banker og Parlamenter — 
og en uhyre Fattigdom, 

Vi stønner og puster og sveder, 

for at kalde en Bank- Aktie vor: 
vi slider os gale ved Arbejd — 
og ingen kan sige hvorfor. 



Men alle kan sige, at dette 
fortvivlede Maskineri 
maa ende i lutter Forskrækkelse 
og gid vi var midt deri! . . 



Aa, hejs mig det høje Bred-Sejl, 

saasnart jeg er kommen ombord: 
thi fladere, fladere, fladere 
bliver den runde Jord, 

Aa, hejs mig det svulmende Bred-Sejl, 
og drej saa det vældige Ror — 
nu bærer det op mod det gamle 
Island i højen Nord! 

Dér lever den gamle Sagd^ 

ensom og stolt og forladt — 
dér lyser det mægtige Hekla 
vidt i den mørke Nat, 

Ensom den stolte Kvinde 

sidder ved Hallens Baal — 
rundt omkring hende leger 

Skæret paa blinkende Staal, 






Selv sidder hun dybt i Skygge, 

men løfter hun paa Dig sit Blik, 
det er som et Skvæt af den sydende 
Geysir din Rygmarv fik. 

Hun strækker de runkne Hænder, 
frem over Ildens Skær — 
da fylkes fra fjærneste Kroge 
en uoverskuelig Hær, 

Vejen til Hallen er mærket 

af Blod i den frosne Sne — 
lyslevende faar Du de vilde 
Hedningers Skygger at se. 

Dér dukker af Blod og Sne- Glimt 
det ældgamle Norden frem: 
Mænd, som avlede Helte, 

og Kvinder, som fødte dem. 

Dér digter man under Sværd- Slag 
og kvæder i Livsens Nød, 
dér hader man, naar man hader, 
dér elsker man til sin Død. 



Dér raader de gamle Guder, 

som aldrig forsvandt fra Nord — 
Kvinden er selve Freia, 

og Mændene Tyr og Tor, 

Dér fødtes de mandige Dyder, 
som aldrig forsvandt igen: 
dér hugger man ned sin Fjende — 
og sviger aldrig sin Ven . . . 

Didop vil vi fare, hvor Saga 
troner saa stolt og forladt: 
hvor Geysir sprudler om Dagen 
og Hekla flammer ved Nat! 



PERSONERNE 



PAA ISLAND 

Ottar Torvaldson, mægtig Bonde. 

Hallfred, kaldet Vandraadesejald, hans Sen. 

Aavalde, mægtig Bonde. 

KoLLPiNNA, hans Datter. 

Grima, hendes Slægtning. 

Gris Sæmingson, forhen Forer for Væringer i Miklagard. 

Hjalte 1 

Torstejn i "^^™^s Fostbredre. 

Hallfreds Mænd og Mandskab. Huskarle hos Ottar og 
Aavalde, samt Gris SÆmNGSONs Huskarle. 

I NORGE 

Kong Olaf Trygveson. 
Ingride, hans Søsterdatter. 
Bispen. 

Torlbif Spake. 
Sæhund Staree. 
Kalv Hirdmand. 
Ose, hans Broder. 

Resten af Kongens Hird, hans Folqe, hans Huskarle, 
Bispens Kor-Drenge, Ingrides Tærner. 



PAA DEN GRÆSKE 

Fyrst Epamanides. 
Forktos. 

FlLOSTRATOS. 

Den MeRKE Pige. 

Den BRUNE PlOE. 

Den blonde Pige. 

Gæster ved et Symposion, Cither- og FLejTBSPiLLERSEE 

og Danserinder, Krigere ved den" græske Livvagt, Slaver. 

Handlingen foregaar: 

Ferste og sidste Akt paa Island. Anden og tredje Akt i 

Norge. Fjerde Akt paa en Q i det græske Arkipelag. 

Anden og femte Akt er delt i to Afdelinger. 



FØRSTE HANDLING 

Aavaldes Sæter-Stue. (Der i Baggr. Mindre Der paa Side- 
væggen tilh). KoLLFiNNA Aavaldesdatter og Grima ved 
Ilden. Ottar Torvaldson, Hallfreds Fader, ved den aabne 
Dør. Vid Udsigt over Fjældlandskabet ned imod blinkende 
Elv og merk Hede. Eftermiddagens Sol over de fjærne 
Fjældsider. 

Ottar 

(steder sit Spyd haardt i Gulvet). 

... Mit sidste Ord i denne Sag: 

Hallfred, min Søn, faar fare imag, 

at ej jeg paa Aavalde^ Sæter ham finder! 

KOLLFINNA 

(knejsende). 

Jeg bad ham ej komme, jeg be'er ham ej fare — 

Ottar. 
Nødigt skifter jeg Ord med Kvinder: 
Hallfred faar tage sig vel ivare; 

og Du, som drog ham herhid, maa vide: 
farligt det er med Ottar at stride. 

KOLLHNNA. 

Ens er Fader og Søn — jeg tænker, 
Vandraade-Skjalden er skabt af din Marv! 



Ottar 

(i Daraabnlngen). 

Saa sig ham, jeg lader ham lægge i Lænker: 
da kan han tære sin Fædrenearv! 



KOLLFINNA. 

Jeg drog ham ej hid — selv fandt han sin Vej : 
spærre ham Fjældet, det mægter jeg ej. 

Ottar. 
Stænge ham Døren, det kan Du vel, Kvinde.? — 



KOLLFINNA 
(peger paa sit Hjærte). 

Stænge En ude, som alt er inde.? . . 



Ottar. 
Jeg varer Dig ad, før det blir forsilde: 
for ung er Hallfred til Ægte-Mand, 
og Du -— for god til at være hans Frille! 

KOLLnNNA 

(tier). 

Ottar 

(et Skridt fra Dåren ind i Stuen). 

Dér ramte jeg! 

Grima 

(tungerap). 

Ramte Du? 



Ottar 

(til Kollflnna). 

Rød blev din Kind! 

Grima. 
Hvad bilder den storladne Bonde sig ind? 
Kan To ikke tale tilsammen i Ære, 
mens udover Kvælden ved Ilden de sidder? — 

Ottar 

(tert). 

Jo nok, — naar den Ene ej Hallfred hedder! 

Grima. 
Du laster din Søn — det er daarlig Sæd. 
Du er vel for Lejermaals-Bøder ræd? 

Men kan det Dig trøste — saa vid, vi faar 

Gæster: 
ikvæld Aavalde sin Datter fæster 
til Sæmingson — Grisen fra Miklagardl 

Ottar 

aer). 

Hvad? — Grisen skal sættes i Bod saa snart! 
Da kunde jeg Rejsen hid opover spart: 
dog fik jeg for næste Gang Stien mig lært. 
God Kvæld! — det Nyt er en Sølvpenge værd! 

(kaster et Pengestykke til Grima — gaar hurtig ud — og nedover) 

Grima. 

Hæ! (stoder til Solvpengen med Foden — bejer sig derefter 
og tager den op). 

KOLLJi-INNA. 
Slip den ! (slaar den ud af Haanden paa hende). 

Hvad skulde Du sige ham det? 

Grima. 
Hvad skulde han komme og kævles med os.? 

(tager Sølvpengen op og putter den til sig). 

Jeg sagde ham Fæstemaals Sagen paa Trods! 

KOLLFINNA 

(sidder lidt og ser ned for sig — rejser sig pludselig — ger et Kast 

med Hovedet, saa at det lange Haar flyver tilbage — stiller sig i 

Deren — ser ud). 

Hastende Bække, 
nedover, nedover — 



^ 

springende tumler de: 
Elvdraget sluger dem. 

Elvene skrider 

ned gennem Landet, 

sluges af Havdybet -- 
kan ikke andet! 

Men Skjaldene stiger, 

modsat af Elven 

som Laksen fra Fjorden 

opover, opover! 
Bækkens og Havdybets 
trodsige Uro 
driver dem op imod 

Sæter-Ilden ! 

Grima. 
Hvad Kvæde siger Du? 

KOLLFINNA. 

Véd ikke selv. 

Grima. 
Sniksnak om Skjalde, Havdyb og Elv. 

Han gør dig forrykt — (lukker Døren). 
KOLLFINNA. 

Som jeg selv har gjort ham. 

Drachmann: Hallfred Vandraadeskjald. 2 

Grima. 
Det ender med U-fred — 



KOLLFINNA. 

Kan gerne være. 



Grima. 
Med Ulivs-Saar — 

KOLLFINNA. 

Det er troligt nok. 

Grima. 
Du taV det koldsindigt. 

KOLLFINNA. 

Dér farer Du vild: 
sé i mit Øje! — hvad sér Du? 



Grima. 

Ild! 

(De to Kvinder staar et Ojeblik, neje betragtende hinanden. Saa 

drager Grima Kollfinna til sit Bryst, kryster hende i sine Arme — 

kysser hende). 



Kollfinna. 

Kvindekys! .... (stoder hende fra sig). 

Grima 

(smaaleende). 

— Har dem ej anderledes! 
Tager Dig Hallfred paa Fanget sit, 
snart vil Du Mands-Læber lære at kende. 



KOLLHNNA. 

Aldrig han tog mig — men sker det engang, 
da holder han Liv og Død paa sit Fang! 



Haixfreds StExMME 

(udenfor). 

Her er mit Kvæde! — — 



Hallfred 

(ind — standser og udbryder). 

Fjældene farves, 
Lierne gløder, 
Skyggerne strækker sig 

Dalen imod. 
Fjærnt over Vidderne 
Sol-Øjet spejder, 
frydes ved Synet: 

en Verden i Blod! 

Mørknet er Dalen, 
Fjæld-Aasen gløder. 

Al-Faders øje 

ser over Land. 
Op mod de evige 
Guder drog Skjalden, 
frydet ved Synet: 

en Kvinde i Brand! 



Hallfred 

(frem mod KoUfiima). 

Jeg troede Dig ene — 

KOLLFINNA 
(smiler). 

Kan Grima Dig skræmme? 
Godt, at hun er her — Du farer saa fort! 



Hallfred. 
Jeg fo'r med en Tidende — ond den mig tykkes. 
Til Dig har jeg Ærind — send Trælkvinden 

bort! 

Grima 

(vred). 

Trælkvinde — hvad.? Du pralende Daare! 
Af Æt er jeg god nok — Grima jeg hedder. 

(slaar sit Hoved-Klæde tilside — snapper en Brand fra Ilden). 

Kan Du vel læse min Slægt mig paa Panden, 
saa læs, førend Branden i Øjet Dig sidder! 

KOLLFINNA 
(beroliger hende — smilende). 

Tager Du Vandraade-Skjalden i Alvor? 
Tag dem i Leg — det er Skjaldenes Liv! 



Hallfred. 

(spottende). 

Godt er I Kvinder for Tungebaand skaaret: 
1 sidder ved Sæter-Gryden og koger — 
og mener at koge Alverdens Visdom, 
naar blot I kan skelne Oksen fra Faaretl 



KOLLFINNA 
(ser op og ned ad ham). 

Er det mon det Ærind, en Skjald bringer med 

sig? 
Saa gaa, hvor Du kom fra — tag Tidenden 

med Dig! 

Hallfred 

(rækker sin Haand frem). 

KoUfinna! — 

Kollfinna 

(giver ham sin Haand). 

HaUfred! — 

(de ser fast paa hinanden). 

Grima 

(trækker paa Skuldrene). 

Nu er jeg tilovers! 
De veksler saa brat som en Byge paa Fjældet. 

(gaar ind i Fjeset, ad den lille Der tilhajre). 

Hallfred. 
Vred var min Fa'r. Har han været her? 

KOLLFINNA. 

Ja! 
Du ser paa mig. Tror Du, hans Ord har mig 

fældet? 

Hallfred. 

Jeg tror — at (holder inde). 

Kollfinna. 

Du standser? — 

Hallfred 

(stiller sin Stav-Økse fra sig op imod Væggen). 

Kun lidet mig nytter 
skarpsleben Økse mod Fader-Vrede. 

Kollfinna 

(tager Oksen — vil række ham den). 

Jeg tænker, hvis Andre her kom . . .? 

Hallfred. 

Lad den staa! 

(sætter sig ved hendes Side paa Bænken). 

Vaaben-løs sidder jeg hos Dig paa Bænken — 
legende smyger sig Ord til Ord, 
og gylden føler jeg Elskovs-Lænken 
at kæde os sammen 

KOLLFINNA 
(flytter sig fra hamj. 

Jeg føler kun Ord! 

Hallfred. 
Men under dem strømmer den kogende Kilde, 
Kærligheds Væld .... 

KOLLFINNA 

(spottende). 

Det er lunkent! — 



Hallfred 

(skarpt^. 

Ti stille! — 

(lægger sit Hoved i sine Hænder — sidder saaledes tænkende). 

Kollfinna 

(betragter ham). 

Samler Du Stavelser? Bi — jeg skal hjælpe: 

(spottende). 

Hvid-barmet Freia fanged mit Hjærte; 
Barmen begærer jeg — Hjærtet .... 

(sager leende efter Ord). 

Hjærtet — det findes ej! 



Hallfred 

(ser op). 

Taabe! — 

KOLLFINNA 
(rejser sig — vred). 

Hvad? 



Hallfred. 
Taabelig t\'kkes din Adfærd mig: 
lege med Skjaldskab — det gør kun en Gæk I 

KOLLFIXXA. 

Sig da dit Kvæde! 

Hallfrkd. 
Din Haan drev d^ væk! — 



KOLIFINXA. 

bLi.u". var e- Hen>is::en! Vil Du fonnildes? 

Hallfred 

(betragter hende). 

Det Smykke, Du bærer! 

KOLLFINNA 

(undvigende). 

Smykker? .... de gemmes i Skrinet derhjemme. 
Sæteren huser ej sligt, maa Du vide! 

Hallfred. 
Barn er Du ikke! Mandvoksen Kvinde 
véd vel, hvad Mændene mest begærer. 

KOLLFINNA 
(tier — nærmer sig ham, ser ham i ©jncne — bledt). 

Tag mig tilægte! 

Hallfred 

(ser hende fast i øjnene). 

Tag mig tilfange! 
Baandene snærer, naar Rusen er ovre! 



Kollfinna 

(haanlig — peger ud). 

Søg Dig kun Rus — i Dalen dernede: 
Kvinder og Mjødboller staar Dig tilrede! 

Hallfred 

(rejser sig — hans Ojne bliver store og lysende — han kvæder). 

Fager er Freia. Den blaaøjet-blide 
blændende Dejlighed Mændene frister; 
men mest iblandt Mænd hende Skjalden søger, 
han, som i Hjærte-Rod Runerne rister. 



Til mægtige Guder bloter de Mandige, 
Blot-Stenen farves af Trælle-Livs Væde; 
men Freia forlanger den Fribaarnes Hjærte — 
nægt hende det, og hun ler ad dit Kvæde. 



De siger, en Konge til Norge er kommen 
med nye Goder og Gude-Skikke; 
mig lyster at se om den Freia, han priser, 
om ogsaa hun Skjaldenes Blod vil drikke. 

Kvæde er Blod — som Skjaldskab er Liv. 
Nægt mig min Løn, naar mit Kvæde Du nyder, 
karrig da tykkes mig, Freia, din Gunst: 
gævere giver jeg — Livet jeg byder! 



KOLLFINNA 

(ser paa ham — nærmer sig ham — med bøjet Hoved — som droges 
hun Ser op — siger). 

Blød bliver Engen, naar Vaar-Dugg falder — 
som Pigesindet, naar Bejleren kalder. 

Hallfred 

(udbreder Armene). 

KOLLFINNA 
(træder tilbage). 

Nej! — (stærkere) nej 

(helt tilbage mod Deren). 
Deren aabnes haardt. Aavalde ind med Gris Sæmingson og væbnede 
Mænd. De stillar Skjolde og Spyd fra sig indenfor Deren. Aavalde 
frem mod Kollfinna. 

Aavalde. 
Her er din Far. I rette Tid kom han! 
Her staar Gris Sæmingson — han, Du skal 

ægte; 
Fører for Væringer var han i Miklagard, 
ættestor er han og rig paa Gods. 

Hallfred 

(springer — inden nogen kan hindre ham — hen til Kollfinna |— 
slynger Armene om hende). 

Og her er Hallfred — Vandraadeskjalden — 

(lefter hende ivejret). 

ættestor er han — og Kollfinna kysser han! 

(kysser hende hæftigt gentagne Gange). 

Gris Sæmingson 

en hej, stærkbygget Mand — kortsynet og surejet — gaar hen til 

Parret — ser missende op og ned ad dem — derpaa spergende til 

Aavalde, som er lebet hen og har hentet sine Vaaben). 

Plejer de To at have det saadan? — 

Aavalde 

(dirrende af Forbitrelse). 

Nok kan det synes — og nok kan det være! 
Du vil vel din Kone Hus-Tugten lære? 



Gris. 
Hus-Tugt^ — janok! hvis det ej blir for sent? 



Hallfred 

(har sluppet Kollfinna og grebet sin Okse). 

Hvad grynter Grisen? 



Kollfinna. 

~ Hallfred, hold inde! 

(til Aavalde og Gris Sæmingson). 

Taget han har — hvad jeg aldrig ham bød! 

(vendt imod Haixfred — med særegen Betoning). 

Bøde mig skal Du de Kys før din Død! 



Hallfred 

(svinger sin Økse). 

Straks her paa Stedet — (vendt imod aavalde og 

Gris Sæmingson). Jeg Staar bered' 1 



29 
Aavalde 

(til de væbnede Mænd). 

Griber ham — bind ham! . 



Ottar staar i Deren med sine Huskarle og Hallfreds Felgesvende 

HjALTE og TORSTEJN. 



Ottar 

(frem — stærltt). 



Aavalde. 
Han er vor Fange, din Søn 



Vaabnene ned! 



Ottar 

(afbryder). 

Jeg tænker, 
han er først min! 

(til Huskarlene). 

Læg Hallfred i Lænker! 



Hallfred 

(kaster sin Økse — undviger Huskarlene og raaber). 

KoUfinna elsker jeg! 

Aavalde. 

Daarligt mig tykkes 
at lokke den Kvinde, man ej vil ægte! 

Ottar. 
Hvem siger sligt? — 

Aavalde. 
Vil Hallfred det nægte? 

Hallfred. 

(tier). 

Ottar 

(til Kollfinna). 

Har Hallfred Dig daaret? .... 

Du svarer ikke! 
Fæste Dig bør han — Bøder jeg byder: 
naar Tiden er leden, og Hallfred modnet, 
da sørger jeg vel for Gods til jert Bo! 

Aavalde. 
Gris har mit Ord — og han byder meget! 

Kollfinna 

<som har set paa Hallfred — der stedse tier; nu siger liun stolt). 

Kræmmere tinger. Er jeg en Vare? 



Aavalde. 
Du er min Datter! 

KOLLFINNA. 

Nuvel, hun skal svare: 
Aldrig jeg tigger mig ind paa en Mand, 
barfodet heller jeg løber af Land! 



Aavalde 

(tvinger hendes Haand ind i Gris's). 

Her er din Husbond! .... 



Hallfred 

(styrter ind paa Gris). 

Og han har mit Fjendskab! 

(Ottar og HusKARLENE kaster sig over ham og binder ham). 



Hallfred 

(raaber til Hjalte og Torstejn). 

Fostbrødre, hjælp mig! .... 

Hjalte og Torstejn. 

Alt hvad vi kan! — 

(de overmandes og drives udenfor). 

Hallfred 

(raaber). 

Sæt Dalen paa Høj-Kant — sæt Island i Brand! 

Ottar 

(stærkt). 

Ej for en Kvinde skal Island hærges! 

Fjærnt skal I fare — Skib skal jeg skænke Jer: 

vidt skal I strække Jer — sent skal I bænke Jer: 

Jarler skal prøve Jer — Konger skal ave Jer, 

indtil I finder den Konge blandt Alle, 

for hvem det er Hæder at slaa og at falde f 

KOLLFINNA 
(leber frem imod Hallfred — standser). 

Jeg hader Dig, Hallfred Vandraadeskjald ! 
Hallfred 

(rykker i sine Strikker — ser hende ind i øjnene). 

Du elsker mig, Kollfinna Aavaldsdatter! 

KOLLFINNA 

Siger Du det — saa mærk nu mit Ord: 
følge dig skal jeg, saa vide Du farer, 
staa for dit Blik, naar Du ene Dig tror, 
unde Dig Fred ej ved Seng og ved Bord, 
over vildene Hav, over vej-løse Klippe: 
hade dig — elske dig — aldrig dig slippe 
saa længe din Livs-Bane varer! 

De Andre i Stuen. 
Bort med ham — ud! .... 

ANDEN HANDLING 

FeRSTE AFDELING 

Ombord i Hallfreds Drage-Skib. Storm og Taage; 
svær Sø. Hallfred agter ved Styre-Aaren. Hjalte og 
ToRSTEJN nærmest ham. De øvrige af Hallfreds Mænd i 
Øse-Rummet. Skibet arbejder haardt. Til Luvart ses af og 
til gennem den drivende Taage de blinkende Braadsøer. 
Forude er Taagen ganske tæt; man øjner intet. 

Mændene øser i Tavshed. Torstejn hjælper dem. 
Hjalte stirrer i ungdommelig Glæde ud mod Søerne, hvis 
Braad fyger som Kvinders lyse Haar. 

Hallfred 

(agter ved Styre-Aaren.) 

Længe vi sejled — og Land vi ej øjner; 
det skulde dog vise sig! 

Hjalte 

(svinger sin Skind-Hue). 

Lystig var Farten; 
Viddet den vækker — Modet den højner. 

Drachmann: Hallfred Vandraadeskjald. 3 

Hallfred. 
Den ler ad Faren — som Faren ej kender'. 



Hjalte 

(ler). 

Frygter Du Voven? .... 
Hallfred 

(kort). 

Jeg frygter kun Skærene: 
nær maa vi være dem — se, hvor det brænder! 



Hjalte. 
Kammene ryger — Skumskvættet fyger: 
lystig er Farten — hvor brat det saa ender! 

Hallfred 

(griber om hans Arm og peger bagud). 

Se, hun forfølger mig! . . . 

Hjalte. 

Hvem da? — 

Hallfred. 

En Kvinde! — 

Hjalte. 
Taabeligt taler Du — Skum jeg kun skuer. 

Hallfred. 
Mø er den Braadsø — hun brænder i Luer! 

Hjalte. 
Vild er Du vorden! .... 

Hallfred. 

Nej, det er hende! 
Kollfinna, Kollfinna! Se, hvor hun truer: 
Barmen er blinkende — Haanden er vinkende — 
magtstjæle vil hun mig! . . 

Hjalte 

(ler). 

Ej! hun har Følge: 
tæl, hvor de topper sig! Bølge ved Bølge 
spænder mod Skyen de trodsige Barme, 
spredende Haaret med fægtende Arme , . . . 

Hallfred 

(griber om Styre-Aaren). 

Rans Møer, raser I? — bi, jeg skal stække Jer! 

(lægger Roret haardt ned i Borde — og tvinger Skuden til at kløve 
en Braadse). 

3* 

Hjalte 

(griber en Aare og hugger den igennem en af Seerne). 

, . . . Flække Jer I — 

TORSTEJN 
(ligeledes). 

.... Knække Jer! — 

(En vældig Braadse styrter sig over Skibet). 

Hallfred 

(raaber til sine Felges vende). 

Hej, kan I dække Jer! — 

(Skibet synes at tvinges i Knæ — det ryster sig som et stærkt Dyr 
— rejser sig igen — Hallfred peger ud mod de toppede Søer). 

Se, hvor de blotter de skinnende Bryster — 

Stævnen de griber, Kølen de ryster: 

Rans Møer, hvis det er Lig I lyster, 

saa skal vi ofre jer Trælle paa Landet 

(raaber). 

Vi er Helte fra Island — og vante til Vandet! 

(Forude river pludselig et Vindsted Taage-Tæppet itu. Man øjner 
et graat, stejlt Fjæld, omgivet af de lavere Skær, hvorover Bræn- 
dingerne bryder, øverst paa Fj ældet staar en høj Mand, med langt^ 
lyst Haar; han er klædt i rød Kofte, med en kortere Brynje-Særk 
over. Paa en Afsats af Fjældet, nedenunder ham, staar hans Følge, 
Mænd med Hager og Touge i Hænderne). 



Den høje Mand 

(raaber). 

Kast Anker — eller I knuses mod Klippen! 

Hallfred. 
Hvem er det, som raaber? . 



Den høje Mand. 

Ankerfrank hedder jeg; 
gør, som jeg bød — drej Skuden i Vinden! 



Hallfred 

(raaber). 

Ankeret ud! ... . 



(Ankeret kastes). 

Hjalte. 
Det ripper i Grunden ... 

Torstejn 

(raaber). 

Vi driver mod Klippen .... Touget er 

sprunget! — 

Den høje Mand. 
Saa springer jeg efter! 

(kaster sig i Saen, dykker). 



38 

Hallfred. 
Det Spring skal jGg minde? 

(Den heje Mand kommer tilsyne mellem Braadseeme ; i den opleite:? 
▼enstre Riand holder han sin Ring-Brynje, som han iior krænget -j 
sig; i hejre Haand har han Enden af Ankertouget, som lian rsktc 
op til Hallfszd, der bejer sig ud over Skibssiden og- vil hale dtj 
dristige Svemroer indenbords. Men denne vinker afværgende er 
svemmer tilbage lil Fjældet, hvor hans Felge tilkaster ham et Re: 
og drager ham op). 



Den Høje Mand 

(bydende: ned til Hallfred). 

Sæt Toug-Enden fast — nu holder vel Tampen. 
Vi varper Jer ind — naar Vejret helmer! 

(Han fjærner sig. Nogle af Felget bliver tilbage og hjælper HåU- 
FREDS Mænd at varpe Skibet ind bag Skærene). 



Hallfred 

(Stirrende efter den heje Mand). 

Hvem var den høje Høvding, som hjalp os.? 



En af Følget. 



Kongen ! 



Hallfred 

(studser). 

Hvad — Kongen? Hvor er vi da landet? 



u 

En af Følget. 
L Norge — hvor Olaf Trygveson raader! 

Hallfred 

Cidet han tager et vældigt Tag i Varp-Touget indefter — med et 
stærlit Udbrud). 

^^orge — jeg hilser dit ur-gamle Fjæld, 
stolt som det stiger af Havdybets Skød! 
Olaf — Du vandt mig; jeg staar i din Gæld: 
tjene Dig vil jeg som Skjald til min Død! 



ANDEN AFDELLING • 

I Konge-Hallen hos Olaf Trygveson. 

I Hej-Sædet sidder Kong Olaf alene. Paa et lavere 
Sæde Ingride, hans Søsterdatter. 

Ved Væggen er et lille Hus-Altar, med tændte Kærter. 
Her holder Bispen Messe, omgivet af Kor-Drenge. 

Ned igennem Hallen brænder Baal; omkring dem er 
Kongens Hirdmænd bænkede ved smaa Borde: 

Kalv Hirdmand og hans Broder Ose ; Torleif Spake, hans 
Frænde Sæmund Starke, og Flere. Torleif har et Bind om 
Ojet; ser ufravendt mod Ingride, som slaar Ojnene ned. 

Ved Hallens Midtergang Hallfred, Hjalte og Torstejn 
(de to sidste sidder ned). 

Hallfred staar oprejst, seende ufravendt hen mod 
Kongen. Hallfreds venstre Fod er omviklet med en Klud. 

Drikkehorn og Øl-Boller paa Bordene; men ingen af 
Mændene rarer ved Drikken under Bennen. 

Alle Mændenes Vaaben er ophængte paa Stolperne og 
Væggene. 

Kongen sidder med sit Sværd foran sig, Hænderne foldede 
over Fæstet; Hovedet bøjet. 



Bispen 

(med Ryggen mod Kongen, lefter Hænderne hejt). 

Ne nos inducas in tentationem — 



Kor-Drengene. 

Kyrie e-le-i-son! 



Kongen. 
Sed libera nos a malo! 



Bispen 

(vender sig — udstrækker Hænderne mod Kongen). 

Sanctus, Sanctus, 
Dominus Deus Sabaoth! 
Pleni sunt cæli et terra gloria tua! 



Kongen. 

Hosanna in excelsis! 

Kor-Drengene 

(synger). 

Quærens me sedisti lassus, 
redemisti crucem passus: 
tantus labor non sit cassus, 
Dona eis Requiem! 



Bispen og Kongen 

(idet alle Mændene i Hallen rejser sig). 

Amen, Amen! 

(Mændene sætter sig). 



Hallfred 

(gør et Skridt frem). 

Herre, Konge. — — — 

Kongen. 
Hvem taler? — 



Hallfred. 
Din Skjald, Kong Olaf! 

Kongen. 

Islændingen! (peger paa hans saarede Fod). Hvad 

fattes din Fod? 

Hallfred 

(smiler bea til Torleif Spake). 

Der var en øxe, som kom den for nær! 



Kongen. 
Hvor sad den Øxe? — 



Hallfred. 
I Haanden paa en af Eders Mænd — som 
nu er min Ven! 

Kongen. 
Blod og Edder siver af Saaret — og Du 
halter ikke? 

Hallfred. 
Saa længe jeg har to lige Ben — nej! 



Kongen. 
Du er en haard og vandraadig Skjald. 

Hallfred. 
Saa kalder man mig! 

Kongen. 
Men kvæde godt, gør Du! Det siger mine 



Mænd. 



Hallfred. 
Intet duer af hvad de har hørt. 

Kongen. 
Hvem gemmer Du da det bedste til? 

Hallfred. 
Til den bedste Mand — til Kong Olaf! 



Kongen 

(ryster misfornøjet paa Hovedet). 

Hvor var dine Tanker under Bønnen? 



Hallfred. 
Hvor de altid er: ved Eder, Herre! 



Kongen 

(strengt). 

De skulde være hos den højeste Herre 
har jeg ikke belært Dig derom? 

Hallfred. 
I har lært mig mere end nogen anden Mand. 
Eders Tale er som et blankt Sværd — alligevel 
bider Eggen ikke paa mig! 



Hjalte 

(rykker Hallfred i hans Kappe og hvisker). 

Det ender ilde! — 

Kongen 

(rynker Brynene — giver Hallfred et Vink). 

Træd hid! — 

(Hallfred frem for Høj-Sædet). 

Kongen. 
Hvad hviskede den unge Mand Dig? 

Hallfred. 
Han varede mig ad! 

Kongen. 
Hvad frygter han? 

Hallfred. 
Det samme som jeg: min Konges Vrede 
ellers intet i Verden! 

Kongen 

<efter et øjebliks Betænkning — idet hans Pande opklares af et 
højt, lyst Smil). 

I Hedninger lever altid i Frygt. Det gør 
ikke den, som har Troen! 



Hallfred 

(ser Kongen stivt ind i Øjnene). 

Hvi taler I — og den skaldede Mand dér 
— i et Tungemaal, som ikke er mit? 



Kongen 

(mildt — til Bispen). 

Vor nye Lærling giver os en Lære, Fader! 
Lad Drengene kvæde den Sang, I selv har sat 
om fra Romer-Sproget! 

Bispen. 
Syng, Dreng — som Kongen siger! 



Kor-Dreng 

(tager en Kærte i Haanden — træder frem og synger). 

Vejen til Lys 
blev paa Golgatha givet, 

vildsomt og mørkt 
er Hedninge-Livet. 

Saa raaber min Herre: 
én Hjord og én Hyrde — 
men da maa de grufulde 

Guder først styrte! 
(Kor). Zion, o Zion! 



Zion, din Fred, 
uudsigelig stille, 

vindes den kan, 
men først maa vi ville! 

Saa raaber min Herre, 
paa Korset, i Smærte: 
kom hid og sug Fred af mit 

blødende Hjærte! 
(Kor). Zion, o Zion! 



Kongen 

(til Hallfred). 

Har Du hørt og forstaaet? 



Hallfred. 



Hørt, ja 



Kongen 

(rejser sig). ■ 

Er Du tung- nem. Skjald." 

<han stiger ned ad Trinene fra Hej-Sædet, træder frem foran Hallfred, 

lofter sin hejre Haand og lader den falde tungt paa Hallfreds 

Skulder). 

Har Du forstaaet: Vi maa ville? Og vil vi 
ikke, maa vi tvinges! 



Hallfred 

(tvunget i Knæ). 

Kong Olaf, I er min Overmand. Jeg tager 
Alt af din Haand — ogsaa din Tro .... 
om jeg blot fatted den! 

Kongen 

(med et Vink til Bispen). 

Belær ham, Fader! — 
Bispen 

(lægger sine Hænder paa den knælende Hallfreds Hoved). 

O Fader! 
Himlenes og Jordens Herre, 
Du, som med din Aands Vingefang 

omspænder Verden, 
gennemskuende Alt og Alle: 

lad dit straalende Lys 
over denne Vankundige falde — 

og skænk kam din Fred! 

Kongen. 
Det ske! — 

BiSPEX. 

Du, som skabte 

den skanne Verden 
og Menneskene paa Jorden, 
at de skulde gøre den 
til dit Altar — 
Du, som harmedes, 

fordi de danned sig Guder, 
Dig til Trods og dem til Fortabelse - 
Du, som i din Al-Godhed 

hengav din San, den enbaame, 

til en kvalfuld Dad, 
den Uskyldige for de Skyldige — 
Du, som ved din Hellig-Aand 



Hallfred 

(rejser sig med et Sst. holder Hænderne om Hovedet). 

Det snurrer som Hvæsse Stene rundt i mit 
Hoved! 

Bispen 

(forternet). 

Forstokkede! — 



Kongen 

(steder i sin hellige Iver Bispen tilside — og ryster Hallfred ved 
Skuldrene). 

Saa kend mine Ord — og baj Dig! 

(bæver i Ekstase Hænderne mod Himlen). 

Jeg ser ham, 

den skinnende hvide Helt, 
med de blod-dryppende Vunder: 

Nagle-Gabene ser jeg, 
Spyd-Stikket, 
og den torne-kranste Tinding: 

Kongen, der faldt ved Golgatha, 

og opsteg til Himlen! 
Jeg hører hans Stemme, 
den er mild som Foraars-Brisen, 
der suser gennem Libanons Fyrre, 
men overdøver i\lverdens Vaabenlarml 

Jeg møder hans Blik — 
og stærkere Lue kendte ej mit øje: 
det funkler som tusinde dragne Klinger, 
det læger som Kvinders bløde Hænder, 
det drager som Havet, 

det kalder, det kalder: 
frem, Kristi Stridsmænd paa Jorden! 
hvem vil spare sig, 
naar Han gaar forrest, 
løftende det himmel-høje Banner, 
mens hans Ord slaar som flammende Sværd 
ned gennem Satans Legioner! 
Naade, Herre, 
for os, dine Hirdmænd! 

Fordærvelse 
over Djævlenes Skarer! 

Det evige Liv 
til den, der segned 
i dit Skød: 
Døds-Besejrer fra Gethsemane! 

Drachmana: Hallfred Vandraadeskjald. 4 

Hele Hirden 

* (paa Knæ — udbrydende> 

Naade, Herre, 
for os, dine Hirdmænd! 

Zion, o Zion! 

Bispen og Kor-Drenge 

(med stcrk Rest). 

Kyrie e-le-i-son! 

Hallfred 

(slænger sig ned for Kongens Fadder). 

Daaben — giv mig Daaben! Konge! 
Kongen 

(serrmed et gennemtrængende Blik paa ham). 

Er din Trods knækket? — 
Hallfred 

(omfavner hans Knæ). 

Dine øjne skærer 
som slebne Sværd mig — 
aldrig var jeg svag som nu! 

Kongen. 
Din Tunge taler — 
hvad siger dit Hjærte? 

Hallfred. 
Aldrig var det saa fuldt som nu! 

(lefter Armene). 

Aldrig til grufulde 
Guder jeg bloter — 
stod end den milde 

Baldur og bad mig! 
Om Daaben jeg beder — 
paa Gulv-Fjælen ligger jeg: 
gør mig til Stridsmand 
i Himmerigs-Hæren — 
af Kristi Døds-Vunder 

bedende drikker jeg! 

Kongen. 
Paa Kvad skal kendes 
Skjaldenes Hu — 
sig frem et Kvæde, 
at jeg kan tro Dig! 

(giver Hallfred et Vink, at ban skal rejse sig). 

Hallfred 

(staar et øjeblik bortvendt — samlende al sin Tanke- Kraft 
udbryder han). 

Al-Fader Odin, 
med Ravne paa Skuldren: 
Du hæve din Lanse, 
Du mønstre din Fylking — 
jeg følger Dig ej! 

4* 

Tor kan i Kærren 
med tordnende Buldren 
jage langs Bifrost — 

jeg viger ham Vej. 
Hans Bukke kan danse, 
hans øjne kan gnistre, 
hans Hammer kan lyne — 

mig skræmmer han ej! 
Og Frejr kan svinge 
sit Sværd over Himlen, 
saa Stjernerne dør 

paa den mælk-hvide Vej — 
jeg vender, o Konge, 
fra Guderne bort mig: 
mod Daaben jeg længes — 

saa nægt mig den ej! 

Kongen 

(etter et øjebliks Betænkning). 

• Om Mænd var dit Kvad — 
saa kvæd nu om Kvinde! 



Hallfred 

(lægger Haanden over sine Øjne — tier en Stund; da han atter lager 

Haanden bort, sager hans Blik fjærnt udover — som fulgte han et 

fagert Syn). 

Jeg saa* hende, Freja, 
forførerisk fager, 
fortørnet hun kvæded: 
hvi greb Du mig ej? 

Guld-Haaret i Bølger 
og Barmen i Stormgang, 
hun sad paa mit Skød — 
og jeg veg hende Vej. 



Jeg saa* op fra Havet 
de Klipper at gabe 
som Rovdyr-Kæver 

paa Skipperens Vej: 
Skib vil de knuse, 
Mande-Blod drikke — 
sligt vil Gudinden 

og andet ej. 

(vendt imod Kongen). 

Hvem tog mig af Havet, 
da Skærene trued? 
O Konge, Du kasted 

Dig selv paa min Vej : 
Den Stærkeste tjener Du: 
Tjeneren søger 
sin Herre — saa nægte Du 
Daaben mig ej! 



Kongen 

(ser fast paa ham — saa siger han). 

Løst hænger den vel paa Dig endnu, 
din Længsel mod Naaden; 

men gævt har Du kvædet, 
og døbt skal Du vorde! 

KosDBENOE rækker Bispen Vand-Skaal og Lin-Klosde. Bispen væder 
Hallfskds Tinding og aftørrer ham med Klædet; hvorefter Kongen 
slutter Hallfred i sine Arme og giver ham Daabs-Kysset paa Kinden 
— medens Kor-Drengene synger: Kyrie eleisonl og hklx Hisden 
istemmer Araen!) 



Bispen 

(til Hallfred). 

Nu er Du døbt, Islænding — og Norges 
største Konge er din Gudfa'r! 



Hallfred 

(til Kongen). 

Da faar jeg vel Fadder-Gave derefter? 

(ser til Kongens Sværd). 



Kongen 

(drager smilende sit Sværd ud af Balgen og rækker ham det). 

Mit gode Sværd giver jeg Dig — men Balgen 
beholder jeg, til Du fortjener den! 



Hallfred, 
Jeg skal gøre mig Umage, Herre! 

(svinger Sværdet). 

Kongen. 
Det blirikke en let Sag for Dig, at passe 
paa et nøgent Sværd. Se nu til, at det ikke 
volder noget Mén i tre Dage og Nætter! 

Hallfred. 
I tre Døgn kan meget ske — og mange er 
der i din Hird, som misunder mig! Vil Du love 
mig en Ting, Herre? 

Kongen. 
Du forlanger meget — baade^Gave og Gunst! 

Hallfred. 
Har jeg ikke udført dine Befalinger — da 
Du sendte mig til Torleif Spake? 



Kongen. 
Du er en kæk Mand — og meget venter 
jeg mig af Dig. Hvad forlanger Du.? 



Hallfred. 

(ser sig om i Hirden og dernæst til Kongen). 

At Du aldrig skal skade mig, hvad der saa 
times mig! 

KOHGES 

(tier et Øjeblik — s^er denueit, skarpt prøvende). 

Hvad har Du i dine Tanker r 



Hallfred. 
Kun dette ene: at jeg har sagt mig løs fra 
de gamle Guder og taget din Tro. Dette er vel 
et Tilsagn værd? 



Bispen 

(ta Kongen). 

Gør kun, som han beder Dig. Jo mere 
Du gør for Kristendommen, jo mere gør Gud 
for Dig. 

Kongen 

(til Hallfred). 

Saa giver jeg Dig mit Ord. (hejt og strengt) 
Men dette siger jeg Dig — og alle mine Mænd 
— at den, der bryder Freden i min Hal, er 
dødsens! 

(Bevægelse iblandt Hibden). 



Kalv Hirdmand 

(løfter Haanden). 

Saa lyder Kongens Ord for os alle! 

Hans Broder Ose 

(med et Sideblik paa Haixfred). 

Og ej mindst for de Fremmede! 
Hallfred 

(betragter ham stivt — ser dernæst paa sit Sværd — lægger det varsomt 
fra sig). 

Hjalte og Torstejn 

(rejser sig fra deres Sæder — ser sig udfordrende om). 

Kongen. 
Mærk mine Ord — hvem det saa er! 
(tager iNGRiDE ved Haanden) Kom, mit Barn. Mændene 
længes mod deres Drikke. Din Plads er ikke 
her! 

Ingride 

(bøjer sig dybt for Kongen). 

Min Herre har at byde over mig! 



Torleif Spake 

(retter ved Bindet over det ene øje, sender tiende et stumt Blik — 
vender sig mod Sæmund Starke — dæmpet). 

Altid den ydmyge! — 

(Kongen gaar med Ingride ved Haanden ned gennem Hallen, fulgt af 
Bispen. Da de er kommen udenior Torleifs Bænk, standser Kongen 
og betragter ham. I det samme lesner en Spange sig paa Ingrides 
Kjortel og falder paa Gulvet. Torleif griber det hurtigt og rækker 
hende det knælende. Deres Blikke medes — hun bliver forvirret). 

Torleif. 
Guds Fred, Jomfru — Eders Spange brast. 
Gid Haabet følge Jer! 



Kongen 

(med et Smil). 

Dit ene øje ser godt nok, Torleifl Men lad 
det ikke se for højt! — Rejs dig, Mand' — 



Torleif 

(paa Knæ). 

Jeg har ikke Eders Naade, Herre! 



Kongen 

(alvorlig). 

Hvi holdt Du dig borte fra min Hal og Hird 
— og nægted mig den Skat, Du skyldte mig? 



Torleif 

(har rejst sig). 

Ilde gik det mig — og haardt har jeg bødet 
med Tabet af mit ene Øje. Endda skylder jeg 
Hallfred Tak og Venskab, at han lod mig beholde 
det andet! 

Kongen. 
Du svarer ikke paa min Spørgen. Hvorfor 
tvang Du mig til at sende saa haard en Bud- 
bringer efter Dig? 

Torleif 

(betragter smærteligt Ingride, som staar med sænket Hoved). 

Fordi jeg kendte Eders Vilje — og sørged 
over, at jeg aldrig kunde opnaa, hvad jeg attraaed. 



Kongen 

(strengt). 

Mænd skal ikke sørge — ikke have en 
Kvindes Sind — men attraa at tjene deres 
Fyrste paa Jorden og i Himlen! 

(Kongen gaar videre med Ingride og Bispen; saa standser han og 

ser mod Bænken, hvorHALLFHED sidder, støttende Haand under Kind, 

i dybe Tanker, mod Blikket fæstet mod Sværd-Grebet — Hjalte og 

ToRSTEJN ved hans Side). 



Kongen. 
Hvad tænker Du nu paa, Skjald? 

Kalv Hirdmand. 
Jeg kunde svare for ham. Herre! 

Hallfred 

(hurtigt, til Kalv), 

Svar for Dig selv — om nogen spørger Dig! 

(til Kongen). 

Jeg tænker paa et stort Kvæde — hvori der 
skal være Lyn af Sværd-Klinge og Glans af 
Guld — et Kvæde saa stout som Kong Olaf 



Trygveson selv 



Kongen 

(smiler). 

Du kan ventelig faa Brug derfor — men 
husk nu mine Ord! 

(vender sig mod Bispen og peger dernæst mod Hjalte og TobstxjnJ. 

Var det ikke tjenligst, at vi tog disse to 
unge Mænd med os — og belærte dem? 



Bispen 

(med et Suk). 

De trænger haardt. — 



Kongen 

(med et Smil). 

Sikkert vil Freden i Hallen vinde derved! 

(Kongen giver dem et Vink — de ser spergende mod Hallfred — 

men han vender sig bort. Saa felger de efter Kongen, Ingrids, Bispen* 

og Kor-Drenge til Hallens Udgang. Dér standser Kongen og ger en 

hilsende Haandbevægelse). 



r 



61 

Hele Hirden 

(rejser sig, med leftede Drikkehorn). 

- Hil Kong Olaf! Fred i hans Hal! 

(Kongen med Felge ud). 
Ct-TAT.f,FBED saa vel som Torleif ser ufravendt mod de Bortgaaende. 
.N4^^m>ENx bænker sig, og Oliet bydes rundt af Hus-Kasle. En af dem 
kommer til at stede Kalv Hirdmand paa Albuen). 



Kalv Hirdmand 

(løfter Haanden). 

Naa, Du Klods — se Dig for, hvor Du gaar! 



Hans Broder Ose. 
Her er bleven trangt i' Hallen — siden de 
Islændinger kom og bredte sig iblandt os! 



Kalv 

(smaaleende — med et Blik mod Hallfred). 

Han tager Pladsen op for tre — med sin 
nye Tro, sit nye Sværd, og sine gamle Kvad. 



Torleif 

(forsonende). 

Hallfreds Kvad er ikke gamle — de fødes 
ham friske paa Tungen, hvad Stund han vil. 

Ose 

(ler). 

Du har nok ét godt Øje til ham, Torleif. 
Vi andre kan ikke have saa mange. 

Sæmund Starke 

(en hej, sværlemmet Mand — alvorlig og rolig). 

Min Frænde Torleif og Hallfred har sluttet 
Fostbroderskab. Begge har mærket hinanden 
— og for begge siger jeg god her i Hallen! 

(lægger sin Haand tungt mod Bordpladen). 

Kalv. 

Du bærer dit Navn med Rette, Sæmund — 

og Du staar højt hos Kongen for din Styrke og 

Klogskab. Men allesammen er vi gode Mænd 

her i Hallen — og har ingen Tilvækst nødig. 

En af Hirden. 
Vi er kristne Hirdmænd! 



Kalv 

(spydig). 

Ogsaa Islændingen er jo nu kristnet — han 
sidder vel og tænker over, hvor fort det gik! 

(Hallfred har siddet bortvendt — af og til med en Skuldertrækning. 

Nu rejser han sig ■- ser roligt mod Kalv — griber om sit Sværd og 

driver det haardt ind i Stolpen ved Væggen). 

Hallfred 

(idet han slipper Sværdgrebet). 

Sid dér, Du — og frist mig ikke! 

(sætter sig igen). 
(Alle ser paa hinanden — der bh ver et Øjebliks Tavshed). 



Kalv 

(noget dæmpet til sin Broder Ose). 

Det er en forsigtig Mand — til at omgaas 
en Konge-Gave! (smiier) Ogsaa siger man, at han 
maatte flygte fra Island, fordi en Bondes Datter 
vilde tage ham med Magt! 

(Nogle af Hisden begynder at le). 

Ose 

(som feler sig tryg ved dette Medhold — udbryder). 

Man siger mere. Folk vil have hørt ham 
om Aftenen herudenfor paa Fjældet — hvorledes 
han slog sig for Brystet og fremsagde et Kvæde 
saalunde: 

Hvi forfølger Du mig, 

fagre Kvinde? 
Ej kan jeg alene sove, 
end mindre selvanden! 



Hallfred 

træder frem f( 
sluttet). 

Jeg har for Vane at kvæde højt, naar jeg 



(rejser sig med et Ryk — træder frem for Ose — og siger fast og 
sluttet). 

tror mig alene om Kvælden. Hvis Folk hører 
det og bringer det til Hallens Kundskab — da 
kan jeg ikke hindre det, selvom jeg ikke lider 
det.. Men hvis det bringes forvansket frem, da 
kan jeg hindre en Gentagelse — uden for Hallen! 



Ose 

(skotter til sin Broder — og opmuntret ved hans og de Omkriag- 
siddendes Blik, siger han, idet han peger mod Hallpsed). 

Det frugter vel, at Kongen har underholdt 
sig saa meget paa det sidste med Islændingen. 
Han er bleven svært spag — efter at han nu 
har faaet Daaben. Men véd I, hvad man vil 
vide om ham ? 



Sæmund Starke. 

Nu faar Du tie, Ose ! og ikke ægge den, der 
er vor Broder i Troen og Gæst iblandt os! 



En af Hirden. 
Vi er kristne Hirdmænd I 

Torleif Spake. 
Nogle af os — ja! 

Kalv. 
Torleif er en from Mand — han tilgiver let! 

(med et Blik paa sin Broder Ose> 

Hvad er det, man vil vide om denne Skjald, 
som saa nylig var Hedning? 



Hallfred 

(med tilkæmpet Ro). 

Kong Olafs Ord lød, at her skulde være 
Fred i Hallen. Hans Ord er min Helligdom. 
Men jeg varer Jer ad! 

(spænder sit Bælte fast om sig). 

Kalv 

(til Ose). 

Drager Du Dig ud af Sagen? — 
Ose 

(peger mod Hallfreds Bælte). 

Ved dette smukke Bælte — som kanske 
Bondens Datter har givet ham — hænger en 
Taske! 

Hallfred 

(lesner sin Lædertaske fra Bæltet og ser Ose ind i Øjnene). 

Nuvel? .... 

Drachmann: Hallfred Vandraadeskjald. 5 

Ose. 
I denne Bælte-Taske — siger man at Hallfred 
bærer en Hvalros-Tand, hvori Billedet af Gud 
Tor er skaaret. (Bevægelse mndt omkring). Og til dette 
Billed beder han Morgen og Aften — før han 
kvæder! 

Kalv 

(spottende til Sæmund). 

Og dette skal være vor Broder i Troen? — 

En af Hirden 
Op! kristne Hirdmænd! .... 



Hallfred 

(er bleven bleg — krænger Tasken ud, og viser at den er tom — lefter 
den saa, hejt hævet i Haanden og siger til Ose). 

Se selv efter! — 

(slaar ham med Tasken haardt i 'Ansigtet). 



Kalv 

(rejser sig). 

Op! til Vaaben! 



Hallfred. 
Ja — til Vaaben! 

(springer hen til Stolpen, drager Sværdet til sig — gaar Ose ind paa 
Livet og fælder ham med et Hug). 

Alle Mændene 

(raaber). 

Til Vaaben! Drab! 

(de griber Sværd og Okser). 



Kalv 

(ved Oses Lig). 

Han vog min Broder — han skal dø! 



Sæmund. 
I ægged ham haardt — din Broder ligger 
paa sine Gærninger! 



Kalv 

(til de Nærmeste). 

Drab i Hallen — det er Døden! Og vi skal 
fuldbyrde den .... 



Sæmund 

(til TORLEIP). 

Spring til Kongen — skaf ham hid — jeg 
skal værge Skjalden! 

. (Torleif vil ile ud ; Kalv standser ham). 



Hallfred 

(svinger sit Sværd). 

Tag min Tak med Dig, Torleif! Jeg skal 
bane den Vej! 

(saarer Kalv i Armen — Torlbif ud). 

5* 

Kalv. 
Endnu fører jeg Øksen — og dø skal Du 
— det var Kongens Bud! 

(Mændene sætter haardt ind paa Hallfred. Sæmund dækker ham. 
Ryggen. Stort Gny. Hus-Karlene flygter ud af Hallen). 

Kalv. 
Vig bort fra den Fremmede, Sæmund ! Nødigt 
ser jeg Dig ligge ved min Broders Side! — 

Hallfred 

(til Sæmund). 

Her er mange Hunde om Bjørnen. Nødigt 
skal Du have Saar for min Skyld! 

(river Skjoldet fra den „kristne" Hirdmand, saa han styrter omkuld;, 
dækker sig selv og Sæmund). 

Kalv. ' 
Saa fa'r til Helved — begge to! 



Hirdmanden 

(rejser sig — tørrer sin blodige Næse — raaber). 

Vi er kristne Hirdmænd .... klem dem 
mellem Skjoldene! 

(Hele Hirden og Kalv klemmer de to mellem Skjoldene.) 

Kalv 

(raaber). 

Riv Bæltet af ham — og hæng ham! 

(Kongen med Torleif og Bispen, staar i Deren.) 

Kongen 

(med hej Rest). 

Vaabnene ned! — 

(frem — Alle viger tilside). 

Hvem brød Freden i min Hal? 
Kalv 

(forpustet). 

Det gjorde Skjalden — han vog min Broder 
Ose! 

(peger paa den Dræbte). 

Sæmund 

(steder sit Sværd i. Skeden). 

Haardelig blev Hallfred ægget — ikke vilde 
jeg selv taalt sligt. 

Kalv. 
Min Broders Blod raaber mod Himlen — og 
selv udtalte Du Dommens Ord i din Hal, Herre 
Konge ! 

Kongen 

(peger mod Himlen). 

Hævnen hører mig til, siger Herren! 

(Paa et Vink af Kongen bæres den Dræbte ud). 

Kongen 

(frem mod Hallfred, som staar med sænket Sværd). 

Har Du øvet dette Drab? 

Ja! 



KOXGEN. 

Ikke ét Døgn engang holdt Du Freden — 
og j^g paalagde Dig at vogte min Gave i tre! 

Hallfrrd. 
Torieif kan vidne, at jeg længe .... 



Kongen 

(afbryder, strengt). 

Torleif har talt — jeg har spurgt Dig — 
og Du har svaret' Du kender Straffen for din 
Brøde! — 

Hallfred 

, , (bajer sig og legger Sværdet ned for Kongens Fod). 

Her nedlægger jeg den dyrebare Gave — 
som jeg vogted saa ilde. Men hvis Du, o Herre 
Konge, var bleven tirret som jeg .... 



Kongen. 
Hvad taalte ikke din himmelske Herre? Men 
en Hedning er Du og bliver Du. 

(til Hirden). 

Før ham ud! 

Kalv 

(triumferende). 

Jeg skat lægge ham Strikken om Halsen! 
Torleif 

(til Kongen). 

Jeg byder alt mit Gods som Mande-Bod for 
Ose! 

Sæmund. 
Og j®g byder ti Lod Sølv — og den Hest, 
som Du léd saa vel, Kong Olaf! Thi mandigt 
vserged din Skjald sig — og haardt blev vi 
begge trængte! 

Kongen 

(kold og bestemt). 

Gjaldt det et Slagsmaal i en Bondes Hus — 
da bøded vel Gods og Gaver den Dræbte. Men 
jeg bygger et nyt Rige op — fra den gamle 
Vildskab og den gamle Forblindelse. Og jeg 
kan ikke være døv for mit eget Ord i mit Hus. 
Manddrab straffes med Døden! 



Hallfred. 
Jeg er ingen stor Konge, som skal bygge et 
Rige. Jeg er en ung Skjald, som endnu har 
mangt et godt Kvad i min Hu. Min Hu staar 

til at leve. Jeg minder Dig om dit Ord, Herre, 
at Du ikke skulde skade mig, hvad der saa 
timedes mig! 

Kongen. 
Mit Ord blev givet paa en Betingelse. Du 
overtraadte mit Paabud. Og Du maa lide din 
Straf! 

(Bifald blandt Hirden;. 

Kongen 

(vender sig imod Mændene). 

Enhver af Eder vilde faaet samme Skæbne 
— hvis I havde forsyndet Jer! Mærk det! — 

(vendt imod Bispen). 

Og nu. Fader, bed en Bøn over hans unge 
Hoved. Haardt vil jeg savne min Skjald — 
men Alle maa vi være rede til at dø! 

(ToRLBiF gaar hen til Hallpred, trykker ham tavst til sit Bryst og 

kysser hans Kind). 

(Sæmund trykker, ligeledes tavst, hans Haand). 

Bispen 

(dæmpet-indtrængende til Kongen). 

Min Søn! betænk hans Ungdom — og husk, 
at Du er hans Gudfa'r! .... 

Kongen 

<ger en afslaaende Haandbevægelse — vender sig bort — og staar 
med korslagte Arme). 

Hallfred. 

Velan — jeg skal dø! Saa lad mig da i min 

Dødsstund, o min dyrebare Herre og Konge, 

sige Dig den store Drapa, som var i min Hu, 

dengang Du gav mig din Gave og dit Tilsagn? 

<KoN6EN tier. Alle ser spændt paa ham. Saa ger han, uden at vende 
sig, en bejaende Haandbevægelse). 



Hallfred 

<træder et Skridt frem — drager Vejret dybt, og siger med hej, klar 
Røst).. : 



Konge-Drapa. 

Jeg ser en Hval — 

ingen saa stor og mandhaftig i Norden: 
mod Havet styrer den, ud fra Fjorden — 

frejdige Fisk følger efter: 
den rejser en Styrte-Sø dér hvor den jager, 
Alle vil følge den, ingen kan følge, 
Solen som Maal for sin Hasten den tager: 

og Solen slukkes i Bølgernes Dal, 

og Stimen trættes og Lyset svinder — 
mod nye Sole, som fjærnt oprinder, 

jager i Natten den ensomme Hval. 

Jeg ser en Drot — 

stolt som et Fjæld, 
et Hoved højere end Folket, 
fager som de Guder, 

jeg ej tør nævne; — 

baaren som en Høvding 
og født til Hersker 
hans Øjne flammer 

over Dragernes Stævne — 
og let som den dristige Tolvaars-Gut 
springer han i Dans 
over Aaremes Blade, 
mens Mændene ror. 
Spyd han kaster, 

saa ingen sér dem — 
men dér hvor de daled, 

sank Kæmper til Jord; 
med tre Sværd ad Gangen 
i Luften han leger — 
da staar der Lyn over Skibenes Bord. 

(stærkere). 

Sol kysser Sø, 

Svend favner Mø, 
Sværdet har Attraa mod Hjærte-Roden; 

urørt af Elskov, 

af Blod og af Taarer, 
Fyrsten staar kold som et Fjæld! 
Smiler han, er det som Sol kysser Sø — 
tusinde Mænd for det Smil vilde dø: 
men hans Mishag som Marv-Hugget saarer. 

(direkte til Kongen). 

Vældige Hersker, Heltes Betvinger: 

bedende bærer mit Blik jeg imod Dig, 
dér hvor Du selv staar i Lys! 

Døds-Rigets Port er nu aaben: 
slaar den først i bag min Hæl, 

hvem skal da synge hos Hel for min Herre, 
han, som i Havdybets Svælg ej forlod mig, 

han, som har skænket mig Livet og Daaben? 

(vendt imod Hirden). 

Han kender som ingen 
den Kunst at styre, 
han fylker Hære 

som Tavl-Brædt han spiller; 
han vejer Mændenes 

lønligste Evner — 
han véd, hvem han forrest 
i Fylkingen stiller: 
han selv er en Hær — og dog fostrer han 

Helte, 
han selv er en Rædsel — men aldrig han ræddes: 
den vildeste Varg, som en Uven kan møde, 
det tryggeste Værn, som en Ven kan finde; 
hvad mandigt kan nævnes, paa Olaf passer — 
blot ikke det eneste Ord: en Kvinde! 

(efter et Ophold — indtrængende til Kongen). 

Jeg ser en Galge 
herudenfor Hallen — 
kunde jeg fri min Hals ved at synge, 
o Herre, hvor skulde jeg kvæde! 

(stigende). 

Thi Et gør mig Tanken paa Døden bitter: 
at ej jeg skal vorde 

den sidste paa Dækket 
naar Lang-Skibet ryddes 

af Fjendeflokken, 
naar Blodet damper 

og Hirden segner — 
naar Olaf straaler 
i Panser-Særken 
og smiler ad Sejers-Hylet omkring ham — 
og svinger fra Løftingen Sværdet mod Himlen — 
og raaber: Min Skjald, lad Ulvene tude; 
følg med overbord — 

nu er Drapaen ude! 

Hallfred har sagt den sidste Del af Kvadet med Stemmens fulde 

Styrke — hans Bryst hæver sig — hans øjne flammer. 
Han ser fast paa Kongen — som endnu staar bortvendt, gemmende 

sit Blik, men dog i synlig Bevægelse. 

Og nu styrter hele Hirden — undtagen Kalv — med oploftede Hænder 

frem mod Kongen — de omfavner hans Knæ — og de raaber: 

En af Hirden. 
Dyrebare Konge og Fader .... 

En anden. 
Vi ville alle dø for Dig .... 

En tredje. 
Før os mod Fjenden .... 

Første. 
Vi vil alle være de sidste paa Dækket . . . 

Alle. 
Hil Kong Olaf! — 

(raaber hajt). 

Og hil hans Skjald! — 

<Raabene forplanter sig udenfor Hallen. Hus-Karlene styrter ind^ 

ICos-Drengene — alle raaber. Hjalte og Torstejn kommer ilende 

— de staar maallose og fatter ikke Optrinet). 

Torleif 

(iler frem — falder ned for Kongen — griber hans Kjortel). 

Naade for Hallfred ! Herligere Skjald har ikke 
kvædet i din Hal! — 



Kongen 

1 har Taar 
v'eder — d 

Stat op! 



(vender sig — han har Taarer 1 øjnene — han lægger Hænderne paa 
sine Mænds Hoveder — der bliver Tavshed — han siger mildt). 



(Mændene rejser sig). 



Kongen 



(frem til Hallfred — drager den rigtbeslaaede Sværd-Balg frem under 
sin lange Kjortel — rækker den til Hallfred). 

Torleif har Ret! Herligere Kvad er ikke hørt 
i min Hal — og vel véd jeg nu, hvor mine 
Mænd er, naar jeg har dem Behov! Her er 
Lønnen for dit Skjaldskab — dit Sværd trænger 
til en Balg! 

(vendt mod Kalv). 

Jeg giver Bøder fuldtop for den Dræbte — 
højere end for nogen anden Mand — endda han 
ikke var blandt mine bedste! 

(til hele Hirden). 



78 



Mænd kan jeg optugte mig til min Hird — 
men en Skjald som Islændingen kan end ikke 
Kongen gøre .... og hans Liv er ham sikkert 
fra denne Dag! 

Hallfred 

(paa Knæ — overvældet af Bevægelse). 

Kong Olaf 

Kongen 

(rejser ham op — kysser hans Kind). 

Daabs-Kysset gav jeg Dig, før — her giver 
jeg Dig Fader-Kysset! 

(peger med Stolthed ud over Hibden). 

Stolt er jeg af slige Sønner — han er optaget 
iblandt Jer — og Fred skal der være imellem Jer! 

(til Haixfred). 

Men Dig — og dine Følgesvende — sender 
jeg bort fra mig paa Aar og Dag. Du skal 
røgte vigtige Ærinder for mig i Vesterleden. 
Til Orkneys og Shetlands Jarler skal Du fare 
— og til Englands og Frankernes Konger. 

(med et lyst Smil). 

Og viser Du Dig min Tillid værdig — og 
vender Du tilbage," rig paa Erfaringer og paa 
Gaver — men kanske dog som Vandraade- 

Skjalden . . • • (Pegw mod Døren, hvorlNGRiDE viser sig ved 

Bispens Side), da véd jeg et kosteligt Smykke — 
fint og sjældent — som binder den brusende 
Ungdom for hele Livet! 

Hallfred 

(overrasket — med et stærkt Udbrud). 

Kong Olaf — Du overvælder mig med 
Naade .... 

Torleif 

(støtter sig mod Sjemuuds Skulder — smærtelig grebet). 

Og knuser mit Livs Haab! 

<HiBDEN omringer Hallfbed. De byder ham allesammen af deres 

Drikkehorn — mens han leende og takkende viger tilbage — og 

vældige Lur-Toner indleder Drikkelaget). 



TREDJE HANDLING 

Rummeligt Værelse i Kongsgaarden, indrettet til Brude- 
kammer for Hallfrkd og Ingride. 

Større Der i Forgrunden tilvenstre; mindre Der i Bag- 
grunden tilhejre. 

Forhæng for begge Dere. 

Ud fra Væggen, i Midten af Værelset, det opredte 
Leje — med kostbart Fo'rværk over. 

Paa Væggen i Forgrunden tilhejre et naivt Madonna- 
billed — Brystet gennemboret af et blankt Sværd. En lille 
Lampe brænder svagt nedenunder. Forevrig Brude- 
kammeret merkt. 

Fjærnt heres Gilde-Larmen fra Kongs-Hallen. 

Forhænget for Deren tilvenstre drages tilside — ToR- 
LEip Spake træder ind. 

Han er i Festdragt — bleg og nedslaaet. Han tager 
en Kærte frem under sin Kappe — tænder ved Madonna- 
billedets Lampe — ser sig om. 

TORLEIF 

(idet hans Blik træffer Brudelejet — drager Vejret dybt). 

Derhenne altsaa — ! 

(gaar langsomt derhen — stikker Kærten i en Ring i Væggen — 

sætter sig paa en Bænk udenfor" Sengens Hovedgærde — stattcr 

Hovedet i sine Hænder). 

(Fjærnt heres Gilde-Larmen). 




81 



Torleif 

(ser op). 

Hist støjer de — og her er Gravens Ro. 
Min Lykke bliver højlagt her .... 

(kaster sig med et Udbrud over Puden). 

Ingride ! 
Et Konge-Bud — og hun tilhører ham, 
Vennen, den stærke, hvem jeg Livet skylder . . 
Alt skylder jeg dem jo, de stærke Mænd, 
Kongen og Skjalden. Jeg maa Pladsen vige; 
og er jeg veget, lægges hun paa Baare 
som Offerlam — og dræbes af hans Favntag! 

(lefter Hænderne). 

O, var der Udvej af den Tanke-Hvirvel : 
men kun én Udvej findes — 

den, jeg søger! 

(springer op — gaar fortvivlet frem og tilbage). 

Hvorfor — hvorfor fik jeg ej Bjørnens Kræfter, 
Skjaldskabets Magt og Fyrstens Myndighed? 

(med Bitterhed). 

Den, som vil leve Livet fuldt og helt, 

maa være stærk — og jeg er Torleif Spake! 

Jeg er ej ræd — hvem skælder paa mit Mod.^ 

men noget svagt er rundet i mit Blod; 

jeg standser dér, hvor andre Springet vover. 

(vildt og voldsomt). 

Hvi dræber jeg ham ej, imens han sover — 
saa hende — saa mig selv — og farer did, 
hvor Præsten siger at et Helved flammer.^ 
Her er dog Helved, her i dette Kammer, 
som kunde blevet Paradis for mig! 

(sætter sig atter — knuger Hænderne). 
Drachmann: Hallfred Vandraadeskjald. 6 

Hvi blev han ej hos Vesterledens Jarler — 
hvi drog han ej til Syden, hvor man siger 
at der er fuldt af Guld og fuldt af Piger, 
som véd at kele selv hans hede Brand! 
Hvi blev vi Venner? — Venskab er istand 
til Alt — og han har kendt, hvordan jeg led: 
Jeg vilde have vist Højmodighed 
og veget Vej — og fulgt de Udfærds-Stier, 
som fører Hædersmand fra Tvang og Vold; 
Hvor varmt end Hallfred synger, er han kold 
her — inderst — hvor mit saare Hjærte brænder. 

(rejser sig). 

Nej — nej — min Smærte gør mig uretfærdig; 
højsindet er Du — men en Konges Ord 
har flyttet Brikken over Tavle-Bord, 
og jeg har tabt — og den, som taber, tier! 

(Han stryger en stor Guld-Ring af sin Arm — tager en Pergaments- 
strimmel frem af sit Bælte — vikler Sedlen om Ringen — bøjer sig 
ned over Hovedgærdet — kysser Puden — lægger Ring og Seddel 
ovenpaa Puden. — Et øjeblik staar han saaledes — da lesner han 
sin selvbeslaaede Kniv fra sit Bælte -- gemmer hastig Kniven under 
Puden .... griber Kærten fra Væggen — gaar ' hen til Madonna- 
Billedet — belyser Jomfru Maria — og siger, med lav, sleret Stemme). 

Der staar et gyldent Sværd ud fra dit Hjærte, 
Du, Himmel-Dronning, som til Smærter kender: 
Ak, mon Du i din Himmel véd, hvordan 
det i en jord-født Kvindes Hjærte brænder.? 

(vender sig bort — oj; vil gaa ud af Døren tilvenstre). 

Hjalte 

(træder hurtig ind og spærrer ham Vejen). 

Hel hastig løb Du bort fra Gildet, Torleif! 
Du tænker da vel ej paa Svig? — 

(ser fra ham og bort til Brude-Lejet). 



..^ 

Torleif 

(rolig). 

Paa Svig? 

(hovedrystende). 

Jeg vilde bringe kun en Morgen-Gave 
til den, jeg engang elsked — til Ingride. 
Det er en Kostbarhed, jeg helst gad vide 
paa rette Plads — naar jeg paa Lang-Fart gaar. 

Hjalte 

(med let Spot). 

Du — Torleif Spake — vil paa Lang-Fart? . . . 
Torleif 

(kort). 

Ja! 

(trykker hans Haand). 

Tag mine bedste Hilsner til Kong Olaf, 
den største Konge — og hans største Skjald! 

(ud). 

Hjalte 

(ser tvivlende efter ham). 

Den første Mod- Vind blæser ham vel hjem! 

(gaar hen — finder Ringen — beser den og Pergamentet forsigtig 
ved Madonna-Lampen — vejer Ringen i Haanden). 

Et vægtigt Smykke! 

(ser paa Pergamentet med Mistro). 

Mon han ej har galdret 
med Trylle-Runer.? .... 

(med halv-komisk Udbrud). 

Hvem der kunde læse! — 
6* 

Naa, Hallfred er jo Trylle-Runers Mester — 
jeg vil dog vare ham . . .! 

(ligger Ringen paa sin Plads, stikker Pergamentet til sig, gaar til 

Deren). 
(Musik af Lurer og Harper. — Kongen ind med Hallfred og Bfins- 
FeLGB, der bærer Fakler, som de sætter i Ringene paa Vægg« - 
hvorefter de paa Kongens Vink fjærner sig. — Hjalte vil nænne 
Hallfred, men denne betyder ham, at han skal gaa. — Hjuti 
t«yende ud. — Kongen og Hallfred festlig klædte. 

Kongen 

(opremt og munter). 

Naa, Skjald; din Frihed bærer mod Forlis! 

(peger mod Brude-Lejet). 

Hallfred 

(ligeledes .opremt). 

En herlig Baad at bukke under i! 

Kongen. 
Saa fager Mø vandt sjelden nogen Mand — 
din Harpe faar vel nye Strænge, Hallfred! 

Hallfred. 
Jert Svogerskab, Kong Olaf, er en Ære, 
som giver Klang af Guld i Harpens Bul! 

Kongen. 
Bedst, tykkes mig. Du sang i denne Kvæld 
om Sværd! Men Brudgom bør sin Brud be- 
synge. 

Er Du istand til Kvadet nu, saa syng, 
før Nattens Lykke giver Morgen-Tynge. 



Hallfred 

(lidt undvigende). 

Véd ej — skal prøve 

underlig, at øllet, 
som plejer fortne Røsten, gør den ru! 



Kongen 

(slaar ham smilende paa Skuldren). 

Du længes nok for meget? .... 



Hallfred 

(spegende). 

Om min Hu 
er noget hed — det kan ej undre. Herre! 
Men ellers er da Længsel efter Kvinde 
det Gilde-øl, som fortner mer' end Rusen! 



Kongen 

(sætter sig paa Bænken udenfor Lejet ~ leende). 

Syng da — før Ternerne Ingride fører 
ind til sin Herres — og til begges Glæde I 
I Kvæld er Kongen oprømt — og han hører 
sin Ungdoms fjærne Brus i Elskovs Kvæde. 

Hallfred 

(stedse undvigende). 

Jeg kan ej noget nyt — 

Kongen 

(ler). 

Saa tag det gamle! 
Du har vel under Rejsen kunnet samle 
Dig Kvindesmil, som Du har sanket Guld? 
Og var det end ej kristne Kvinders Blikke, 
som satte Dig i Fyr og Flamme, Skjald: 
saa syng om Freia 

(med et lyst Smil). 

Bispen hører ikke! 
Hallfred 

(giver efter for et pludseligt Indtryk, idet Kongen nævner Freia — 
slaar ud med Haanden og udbryder). 

Fager er Freia. Den blaa-øjet blide 
blændende Dejlighed Mændene frister; 
men mest iblandt Mænd hende Skjalden søger, 
han, som i Hjærte-Rod Runerne rister. 

Til mægtige Guder bloter de Mandige, 
Blot-Stenen farves af Trælle-Livs Væde; 
men Freia forlanger den Fribaarnes Hjærte - 
nægt hende det, og hun ler ad dit Kvæde. 

(han holder inde — farer sig med Haanden over Panden -og stirrer 
stivt hen imod Baggrunden bag Sengen — hvor en lys Skikkelse 
begynder at dukke frem som bag et Sier). 



J 

Kongen 

(har rejst sig — lidt alvorlig). 

Det er, kan hændes, bedst vi standser her . . . 
Hallfred • 

(smærtelig bevæget). 

Ak, kunde jeg blot standse 

(griber^KoNGEN om Armen). 

Se — se dér! 

(peger ud — hvor den lyse Skiklielse mere og mere tydeligt frem- 
træder som KoLLFiNNAS Billed — det lange Haar udslaget — den ene 
Haand løftet — Øjnene fæstet paa Brudelejet). 

Kongen 

(f elger forundret Retningen af Hallfreds Blik — men uden at blive 
Synet va'r). 

Hvad ser Du paa? — Vi to er jo alene! 



Hallfred 

(ryster paa Hovedet). 

Nej, Herre; ene er jeg ingensinde! — 
Kongen 

(strengt). 

Har Øllet ruset Dig — hvor er din Styrke? 
Hallfred 

(med lav Rest). 

Den tog hun ej — og dog er den hos hendel 

Kongen. 
Bed, Hallfred, bed! — og nævn det aldrig mer, 
din Ungdoms Hedenskab og Vildheds Minde! 

(gaar hurtig til Baggrunden — Synet forsvinder). 

Kongen 

(river den lille Der tilhejre op — og raaber). 

Terner 1 før ind Ingride — Natten lider! 



Hallfred 

(kaster sig til hans Bryst). 

Tilgivelse! hvis jeg har Dig fortørnet — 
Du bad mig selv .... 



Kongen 

(slutter ham bevæget i sine Arme). 

Hallfred! Jeg elsker Dig! 

Hallfred. 
Alt kan jeg bære — kun ej Kongens Vrede! 

Kongen. 
Min Søn! Der brister intet for os to: 
Du er min bedste Mand — men hun, den Kvinde; 
som jeg nu for dit Leje frem skal lede, 

liun er det bedste Skjold imod min Vrede, 
stærk, som hun er, i Ydmyghed og Tro! 

Cger Korsets Tegn over Hallphed — gaar hastig ind ad den lille 
Dot tilhejre). 



Hallfred 

(alene). 

Han sagde til mig: Søn — jeg elsker Dig! 
Han, ypperst Mand paa Jorden, elsker mig — 
hvad kan en Kvinde sige mere? 

Og hvad er den, vi attraar, hvad er Kvinden? 

Er hun den muntre, stolte Krig, 
hvor vi er Heltene og hun er Fjenden? 

Hun kan dog overvindes kun én Gang: 
og er hun vor — saa er vi dog ej hendes, 
men maa bestandig Krig og Orlog søge, 
med nye Vunder og med nye Sejre — 
indtil vi paa den blodig- skønne Val 
i selve Valhal kan vort Bryllup fejre! 

(vender sig truende mod del Sted, hvor Synet forsvandt). 

Vig bort. Du Skygge: var Du nok saa fager, 
et nok saa lyst og straalende Klenod — 
frisk maa en Brudgom være, naar han tager 
hvad Natten nægter ej hans muntre Mod! 



Hjaltes Stemme 

(udenfor Forhænget tilvenstre). 

Hallfred, er Du alene? .... 

Hallfred 

^slaar Forhænget tilside). 

Kom! — 
Hjalte 

(ind — rækker ham Pergamentsedlen). 

Se her! .... 
Hallfred 

(vender og drejer den — læser). 

„Under mig finder Du Udvej; 
Farvel, Ingride, i Døden! " 

(henkastet). 

En Spøg! — 

Hjalte. 
Men en af de grove! — 

(trykker hans Haand). 

Jeg lægger mig ej til at sove, 

jeg hører Dig — hvis Du kalder .... 

Hallfred 

(smiler). 

Godt, Hjalte! God Kvæld da, min Broder! 

(omfavner ham). 



Hjalte 

aer). 

En lykkelig Nat — min Broder! 

(ud). 

Hallfred 

(alene - folder Sedlen ud — læser igen). 

„Under mig finder Du" . . . .? 

(leftcr Sedlen opover sit Hoved — gentager leende). 

Under mig finder Du — Halifred! . . . 

(afbryder — lober hen til Lejet, lofter Tæppet — finder Ringen, sona 
han betragter noje, idet han snoer Sedlen om den). 

Saalunde passer de sammen .... 
Og under dem finder jeg? . . . . 

(kaster Puden tilside og finder Torleifs Kniv — udbryder). 

Torleif! .... 

(vugger Kniven i Haanden). 

Din Daggert, Torleif, er Brodden, 
som skulde Brudgommen stinge? .... 

(efter et øjeblik — lyst og overbevist). 

Nej nej! over Knive og Ringe 
staar Venskabs lysende Mærke; — 
men hun vilde Dødens Naade — — 

(rolig og med sikker Beslutning). 

derfor maa nu Nornerne raade! 

(lægger alle tre Ting tilbage paa deres Plads). 

Den lille Dør tilhojre aabnes — ind træder Kongen med Ingride> 

fulgt af Terner. 

Ingride er bleg — i lange, lyse Klæder, med en Kaabe over. 

Kongen afforer hende Kaaben, som han rækker til Ternerne. Derpaa 

tager han hende i sine Arme, kysser hende og ferer hende hen til 

Hallfred — lægger de To 's Hænder sammen — og gaar tværs over 

Gulvet til Deren i Forgrunden tilvenstre. Hallfred slipper hendes 

Hænder — folger Kongen hen til Deren. De to Mænd ser tavst 

paa hinanden — Kongen trykker begge hans Hænder og gaar ud. 

Hallfred 

(staar et Øjeblik ved Doren — vender sig dernæst og opdager, at 

Ingride er bleven staaende ubevægelig, med bejet Hoved blandt sine 

Terner. Han gaar derhen og siger venligt, mlldt-spogende). 

Naa, Terner smaa! I skal vel ikke blive her.? — 

(Ternerne beskæmmet-flove ud). 

Hallfred 

(i samme milde Tone — med udstrakt Haand). 

Nu, min Ingride? 



Ingride 

(løfter øjnene paa ham — siger bedende, idet hun peger mod 
Madonna). 

Lad mig knæle dér! 

(Hallfred ser lidt overrasket^pergende paa hende — saa nikker 
han — gaar til Bænken udenfor Lejet — sætter sig — spænder sit 
Sværd af og lægger det). 



Hallfred 

(efter et lille Ojeblik at have iagttaget den knælende Ingridk, som 
under Taarer beder inderligt). 

Hvem beder Du til? — 



Ingride 

(med svag Stemme). 

Til Guds Moder! 



Hallfred. 
Om hvad beder Du? — 



Ingride. 
Om Styrke . . . 

Hallfred 

(forundret). 

Styrke? .... 

Ingride. 
Styrke — til i Ydmyghed at underkaste 
mig .... 

(beder). 

Hallfred 

(sidder hovedrystende — saa rejser han sig — gaar langsomt hen 
imod den Knælende — lægger sin Haand paa hendes Slailder — 
siger mildt). 

Ingride! — 

Ingride 

(farer sammen ved hans Berering — ser op paa ham med Angest i 
forskræmte øjne). 

Hallfred 

(lidt hæftig). 

Er jeg en Snog? — hvi farer Du sammen? 
— Rejs dig! 

Ingride 

(kaster sig ned for ham). 

Naade! 



Hallfred 

(træder tilbage — ser fra den Liggende hen til Madonnabilledet — 
rynker Brynene). 

Er jeg en Voldsmand? — har hun sagt Dig 

det? 

Kender hun mig? — jeg kender ikke hende! 

(lægger Armene foldede over Brystet). 

Jeg hedder Hallfred Ottarsøn — fra Island — 
Skjald — Kongens Ven — din Husbond — og 

din Herre! 

(lidt mUdere). 

Rejs Dig — læg af din Kjortel! .... 



Ingride 

(paa Knæ henimod ham). 

Jeg kan — jeg tør ej . . . dræb mig, Hallfred — 

Naade! 

Hallfred 

(gaar raskt hen til Sengen, kaster Tæppet tilside — tager Ring og 
Kniv — viser hende dem — siger med Ironi). 

Dræbe sin Brud? — en sælsom Brug af Natten! 
Her har Du Torleifs Ring — og her hans Kniv: 
Gør Brug deraf, som Du og han har tænkt Jer! 



Ingride 

(ser ganske forvildet og uden Forstaaelse paa ham). 

Torleif? 



Hallfred 

- ser hende (! 
5t Smil over 

Jeg ynkes over Kvinder! 



<bejer sig ned over hende — ser hende dybt prevende ind i Øjnene 
— saa gaar der et underligt Smil over hans Ansigt — han siger). 

Ingride. 
O, Hallfred, hør mig .... 

Hallfred. 

Rejs Dig op — og tal: 
Du elsker ham — og, lagt i mine Arme, 
hans Navn Du havde hvisket ved mit Bryst; 
hans var de Kærtegn, som Du bød min Lyst; 
hvis ej Du ved min Side iskold hviled 
og, naar mit Blod blev svalt, ad Helten smiled! 

Ingride 

(staar, stille og bleg, som en Støtte — ser ham rolig ind i øjnene 
— siger). 

Saaledes tænker aldrig nogen Kvinde! 
Hallfred 

(ler). 

I er dog vel af Kød og Blod — som vi! 
Ingride 

(rolig og indtrængende). 

Om Styrke bad jeg hos Guds Moder 
til ydmyg Underkastelse .... 

Hallfred. 

Se her! 

(rækker hende Ring, Kniv og Seddel). 

Hans Ring, hans Kniv, og denne Seddel — læs! 



i 

Ingride 

(læser). 

„Under mig finder Du Udvej; 
farvel, Ingride, i Døden!" .... 

(Blodet skyder hende op i Kinderne — hun ryster af Sindsherægdls 
— saa bliver hendes Ojne store — og hun siger i stærkt Udbrud. 

Hvis denne Kniv var faldet i min Haand 
den Stund, Du havde søgt mit Legem, Hallfred 
da sværger jeg — o, naadige Guds Moder, 
tilgiv dit Barn — men mærk min Tale, Hållfred 
Du havde holdt et Lig i dine Arme I 

Hallfred 

(springer frem imod hende — griber Kniven — kaster den langt boii 
— tager hende fast om Skuldrene — og udbryder). 

Endelig talte da et Menneske — 
og ej et Billed, som den Kvinde dér, 
ud af hvis Hjærte staar et gyldent Sværd 
og af hvis Øjne driver Blod og Taarer! 

(efter et lille Ophold). 

Og nu ... . 

(slipper hende — med et Udtryk af Ærbedighed og Beundring -H 
gaar hurtigt til Bænken — griber sit Sværd, som han har lagt Wj 
sig — og spænder det om sig). 

Ingride 

(i Angst). 

Hvad vil Du? Skal jeg lide Døden? 
Hallfjred 

(med et Smil). 

Et Billed kunde jeg vel have knust — 

imod en Kvinde bærer jeg ej Værge! 

(til Deren, lefter Forhænget — kalder). 

Hjalte! — 

Hjalte 

(hurtig ind — ser studsende fra Ingride til Hallfbed). 

Du kaldte? , . Du er væbnet? . . . 



• Hallfred. 

Skynd Dig — 
skaf Torleif hid — tag alle mine Mænd — 
søg ham og find ham — men det haster! 

(Hjalte ud). 

Ingride 

( styrter hen til Hallfred — griber om hans Arme — hæst — halvkvalt). 

Skaan ham — før ham ej hid — behold mig 

hos Dig: 
behold mit Legem — skaan hans Liv! 

Hallfred 

(fjærner hende — koldt, behersket). 

Hvad dog en Kvinde kan om Manden tænke ! 

Ingride. 
Tilgiv: jeg er i Vildelse og Smærte — 
jeg véd ej ud, ej ind — jeg véd kun Et: 
der staar et blodigt Sværd ud af mit Hjærte! 

Drachmann: Hallfred Vandraadeskjald. 7 

Hallfred 

(ser skarpt paa hende). 

Du elsker ham da? — 



Ingride. 
Som han elsker Dig! 

Hallfred 

(trækker tavst paa Skuldrene). 



Ingride 

(Stærkt). 

Hvad Kongen er for Dig — er Du for Torleif: 
men Torleif er for mig, hvad ingen — ingen 
af Jer, I stolte, stærke, vrede Mænd, 
kan være for en Kvinde! 

(stigende i Udbrud). 

Han er Duggen, 
som i den strenge, klippe-haarde Tid 
henbølger over Tanker, gennem Sind — 
og jeg er Blomsten, som i Livets Strid 
har bøjet sig med alle Hjærte-Blade 

og suget Væden dybt i Sjælen ind! 

Hjaltes Stemme 

(udenfor). 

Vi har ham! 



L 

(Ingride farer sammen — vender sig mod Madonna — staar dér, 

bejet, og synker lidt efter paa Kna. 

Hjalte og Mændene forer Torleif ind. Han er vaabenles — bleg 

og fattet. Hallfred betragter ham tavst) 



Hallfred 

(til Hjalte). 

Hvor fandt I Torleif? — 



Hjalte. 

Udenfor paa Fjældet, 
hvor Væggen luder stejlt mod Fjorden ned; 
han stirred hid — og da han saa* os komme, 
vilde han springe — men jeg var for rap! 



Hallfred 

(til Torleif). 

Du Søgte Døden? — 

Torleif 

(stille). 

Ja! 

Hallfred 

(med sit underlige Smil). 

Her er jo Livet! 

(peger mod Brude-Lejet). 

Den Plads er ej for mig — men for en Anden ! 

7* 

Torleif. 
Du spøger grusomt! — 



Hallfred 

(stedse smilende). 

Som Du selv har spøget, 
det tænker jeg, helt ofte med Ingride? 

(peger). 

Aa — hun er fager — ikke sandt — som 

Freia? 
Haaret i Bølger over Barmen ned — 
Skuldrene runde — Armen hvid og blød! — 

(ler). 

Jeg selv, min Ven, har engang ogsaa spøget - 
jeg kender til at holde paa mit Skød 
en Kvindes Dejlighed .... man glemmer Alt: 
og af den Glemsel dukker stærke Minder! 



Torleif 

(ser ham fast ind i Ansigtet — med let dirrende Stemme). 

Mit Liv er i din Haand — i Kongens med: 
thi Du har Kongens Ord — og jeg hans 

Vrede; 
tag nu mit Ord — her foran Dødens Tærskel, 
at denne Helligdom, som knæler dér, 
at min Ingride var mig ren og hellig, 
som vore Hjærter er det for hinanden. 
Aldrig har Ord fra Mund til Mund fortalt, 

ivad begge vi af Livet helst begæred, 
Dg kun et Haandtryk har os bundet sammen, 
det første og det sidste — denne Kvæld, 
da tavst jeg bød mit Liv i et Farvel! 



Hallfred 

(har under det sidste lagt sin Arm over hans Skulder — hovedrystende. 

Saa drager han Tobleif i Tavshed med sig hen til Imgbide, hæver 

hende op — lægger de To's Hænder i hinanden — ferer sine Hænder 

over sin Pande — og siger). 

Jeg fatter ikke Menneskene her — 
har mon Madonna maget dem saadanne? 
Men Et jeg føler — at mit vilde Mod 
maa søge bort herfra mod fjærne Strande! 

Torleif og Ingride staar i stum Undren — seende paa hinanden og 

paa Hallpred — som med et hojt Smil peger mod Brude-Lejet. 

Saa heres udenfor Raab — og Trin af Mænd under Vaaben. 



ToRSTEJNS Stemme 

(udenfor). 

Kongen er vaagnet — 

TORSTEJN 
(hurtig ind). 

Kongen kommer hid! 

Hallfred 

(spændt). 

Hvordan er hans Ansigt? 

TORSTEJN. 

Som en Dør, der stænges haardt! 

Hallfred. 
Vi ville møde ham .... 

(gaar til Deren — men viger tilbage. Kongen træder ind med væbnede 

Mænd, som fores af Sæmund Stakke. Kongens Ansigt er strengt og 

haardt; han har en kostbar Kaabe over Skuldrene, i Haanden sit 

Sværd i Balg). 

Kong Olaf. 
Er dette Brude-Kammeret? Her er lovlig fuldt 
af Folk! 

Hallfred 

(med paatagen Opramthed). 

En er her for mange — din Skjald, min 
Herre Konge! 

Kongen. 
Tiden er ude for Spøg. Hvo voldte dette? 

Hallfred 

(tier). 

Kongen. 
Er Du vorden Pebling og Pog, som frygter 
Riset .... Hvo voldte dette? 



Ingen! 

Hallfred. 



Kongen 

(ryster sit Sværd). 

Ingen? — 

Hallfred 

(trodsig). 

Nornerne — som volder alt nævneværdigt. 



Kongen 

(et Skridt nærmere). 

Mundrap Knægt vil trodse Kongen? 

(til Sæmund Starke). 

Før ham ud! ... . 



Sæmund 

(bedende). 

Lad ham tale, Herre — før I handler! 



Kongen 

(skjuler Ansigtet i Fligen af sin store Kaabe). 



Hallfred 

(med Hejhed — klar Rest). 

Fra min Isse til Fodsaal huser jeg én stor 

Kærlighed — o, Herre! Den er til Dig. Jeg 
vil kun dit! 

Men rundt mit Hjærte bølger en strid Strøm 
jeg maa, hvad dens Bølger vil. 

Og skulde jeg end fortabes derved: — jeg 
maa. 

Fjærnt paa Island — hvor Geysir koger og 
Hekla gløder — dér sidder en fager Kvinde — 
paa min Dødsfjendes Gaard. 

Hun lagde — i min hede Ungdom — et 
Kvæde om mig. 

Saalunde kvad hun: 

Skjaldene stiger, 

modsat af Elven, 
som Laksen fra Fjorden 

opover, ovover! 
Bækkens og Havdybets 

trodsige Uro 
driver dem op imod 
Sæter- Ilden! 

(stærkt). 

Dette er Strømmen, som driver mig. Og de 
store Guder vinker deroppe i Skaret af Aasen! 

(dæmpet — indadvendt — fjærntskuende). 

Men i Skæret af Sæter-Ilden vaager mit Livs 
Fylgjel 

(Bevægelse blandt Mændene omkring Sæmund og hos Tobleif og 
Ingride). 

Kongen 

<Iader sin Kaabes Flig falde - og ser strengt og morkt paa Hallfred). 

Vandraadig er Du, Skjald — og brat vil din 
Bane blive. 

Jeg drog Dig til mig — som jeg droges til 
Dig. Jeg skikked Dig ud i Verden, at røgte 
mine Ærinder blandt Jarler og Konger. Dit 
Sværd og din Tale béd godt dérborte — og 
Du vendte hjem, rig paa Gaver og Guld. 

Jeg tog Dig ind i min Hird — satte Dig 
blandt Norges ypperste Mænd — et Kuld af 
Helte. Jeg hædred Dig i min Hal — og jeg gav 
Dig min Frænke tilægte! 

Hvordan røgter Du min Godhed — og hvad 
er blevet af den Daab, jeg gav Dig? 

Egenmægtig løser og binder Du Baand. Bort 
vender Du Dig fra Naadens Væld. Og taabeligt 
taler Du om Strømmen i dit Blod. 

Et Blod er dyrebart — i Himlen og paa Jor- 
den. Og én Vilje maa raade i Norges Land . , . . 
at ikke Alt skal lægges øde. 

(udstrækker Haanden bydende). 

Vi to kan ej længer have Land sammen! 
Hallfred 

(skjuler sit Ansigt). 

Kongen. 
Drag bort! — gaa til Syden — til Miklagard 
— til Grækerne. 

Bland dit Blod med Folkene paa de solvarme 
Strande. Øv mandig Færd — eller øv dit vilde 
Mod .... indtil Du vender tilbage, hvor dine 
Fædre og Frænder færdes i Mørke. 

(stærkt og af gerende). 

Men staar Du nogensinde i Fare for at begaa 
en Mørkets Daad: — da skal Du skue den 
Kærlighed, jeg har baaret til Dig. Jeg skal vise 
mig for Dig — saa Du vil mindes det til 
din Dødsstund! 

Hallfred 

(ser op — hans Øjne staar fulde af Taarer — saa hæver han Hovedet 
med et stolt Kast — gaar frem — og siger). 

Jeg gaar herfra som en slagen Mand! 

(med Betoning, idet han passerer forbi Kongen). 

Men ikke slog jeg min Ven — og ikke tog 
jeg hans Brud! 

Kongen 

(vender sig hurtig efter ham — river sin store Kaabe af — lægger 

den over Hallfbeds Skuldre — omfavner ham — og fjærner ham 

fra sig). 

Hallfred 

(vender sig i Deren — udstrækker Hænderne mod Torleif og Ingbidb, 
som knæler for Kongen — og gaar hastig ud). 

Kongen 

(til de to Knælende). 

Drag bort! (m»idt) men drag bort 

tilsammen. 

Torleif og Inc^ride. 
O, Herre Konge! .... 

Kongen 

(til Sæmund Starke). 

Sæmund! saml min Hird! 

(lefter Sværdet hejt). 

Det bærer bort i Leding! 
Hele Hirden 

(i Kammeret og udenfor). 

Hil Dig, Kong Olaf! — før os mod 
Fjenden! 



FJERDE HANDLING 

En O i det græske Arkipelag. Haven udenfor en 
Villa i græsk-romersk Stil. 

Villaen ses tilhøjre. En bred Trappe med Marmortrin 
fører op til Søjle-Forhallen ; derfra tre Døre ind til det Indre. 
Op langs Trappen og i Forhallen hvide Marmor-Guder og 
Gudinder, omvundne med Epheu og Blomster. 

Nederst ved Trappen paa hver Side et Marmor-Altar 
med en Faun og en Mænade i Guld-Bronze, omslyngede 
af Vinløv. Foran dem en Bronze-Trefod, hvorpaa en Ild 
brænder. 

I Baggrunden Marmor-Terrasser med Pergola og Vin- 
ranker. Paa hver Side mørke Cypresser, Myrter og Laur- 
bærtræer — ud fra hvilke hvide Statuer kigger frem. 

Tilvenstre en Marmor-Fontæne, omkring hvilken er lejret 
en Gruppe Piger, dels opkiltret til Dans, dels med Fløjter 
og Strænge-Instrumenter i Hænderne. 

I Forgrunden tilhøjre for Trappen er anrettet et Maal- 
tid paa sammenstillede Borde med tilsvarende Løjbænke. 
Her hviler de tre Grækere: Forkyos, Epamanides og 
FiLOSTRATOs med deres tre Veninder, dbn brune, den mørke 
og DEN BLONDE PiGE. Samt tre Gæster. 

De opvartes af Slaver. 

Længere tilbage mod Baggrunden et andet Symposion 
med Gæster. 

Alle er klædt i lyse Stoffer — alle er bekransede — 
og alle taler højt og fornøjeligt i Munden paa hverandre, 
idet Handlingen begynder. 

FoRKYos er en liden, førladen Mand med glinsende, 
slugvorne Ojne; Epahaihdes en høj, smuk Mand med slappe 
Træk; Filostratos er graanet, har et martialsk Udseende 
og et stort Arr over Kinden. 

Vin-Høst Festen fejres. 



EPAMANroES 

med DEN MØRKE PzGE hvllonde mod sit Bryst, rejser sig halvt med 
en bydende Bevaegelse). 

StUle 



FoRKYOS 
(med DEN BRUNE Pige paa sit Sked - leende). 

Raab højere, Ven! Din Vin gør os alle til Døve! 
En af Gæsterne 

(fra Baggrunden). 

Evoé! Vin-Guden frem! Vi vil træde den phal- 

liske Dans. 

(De nærmer sig Bordet i Forgrunden med Drikkeskaaler i Hænderne). 

Epamanides. 
Fløjte og Cither begynd! Lad tone de smæl- 

tende Sange, 
sungne til Druernes Pris, bundne af Rhytmernes 

Lov! 

FORKYOS. 

Dernæst den u-bundne Dans ! . . . O Guder, her 

tør vi dog springe: 
her er vi fjærnt fra Bysants, der hvor nu alt er 

forbudt! 

Epamanides 

(rejser sig med Drikkeskaalea i Haanden). 

Alt er forbudt i Bysants. Halvkvalte af Røgel- 
sen hylder 
Præsterne Jødernes Gud, ham som de slog paa 

et Kors. 
Her er den old-græske Aand — og vi er dens 

Sønner og Døtre. 
Guderne ler til vor Fest ud gennem Laurernes 

Lund. 

(Paa et Vink rækker en Slave barn et Regelse-Kar; han tager deraf 

og gyder ud over Ilden paa Trefoden, idet han ser omkriog til 

Statuerne). 

Marmorets Skabninger, se! den herligste Kunst 

har Jer skænket 
Livet — saa skænk os dets Lyst, vi som er 

Halvguder selv! 
Skænk, Afrodite, os alt, hvad bagved dit Bælte 

sig skjuler: 
bliver vi træt ved din Rus, saa styrk os o Bak- 
kos ved din! 
Badstue, Kvinde og Vin — ja, sikkert vort Liv 

de forøder: 
men de gør Livet til Liv — Badstue, Kvinde 

og Vin! 

(Gæsterne jubler). 

FORKYOS 
seger leende at drage sin brune Veninde med sig hen til Fontænen). 

Kom, vi vil prøve det straks! 

Den brune Pige. 
Slip mig, Du vin-fyldte Gæk! 



FiLOSTRATOS 
(rejser sig og drager sin blonde Pige op med sig). 

Epamanides har Ret! Nu bærer jeg min Afro- 
dite 
bort til den lønlige Lund 

(tager hende i sine Arme, men slipper hende med et Udraab). 

Aa, au dog! .... 



Den blonde Pige 

(ler). 

Hvad? stak Dig min Haarnaal? 



FiLOSTRATOS. 

Nej, det er Gigten .... 



Den blonde Pige 

(ler hejt). 

Hans Gigt! .... 

FiLOSTRATOS 
(Stryger sit Skæg og peger paa Arret over Kinden). 

Det kommer af Krigen, forstaar Du? 



Den blonde Pige. 
Ja men Du holdt Dig til Ryggen . . 



FORKYOS 

(ler). 

Han fægter med Ryggen, forstaar Du. 



FiLOSTRATOS 
(frem imod ham med knyttet Haand). 

Vover Du? .... 



Epamanides. 
Stille! — 



FiLOSTRATOS. 

Den Skurk! .... 



FORKYOS 
(skyder sin brune Pige frem for ! 

Her har jeg mit Skjold! — — 

FiLOSTRATOS 

Aa, din Kryster! 

Epamanides. 
Stille dog — her i mit Hus! 

(Alle larmer og skriger imod hinanden). 

Skal jeg kalde min Livvagt? .... 

(Dem m«bke Pige har ligget rolig, ligegyldig paa sin Løjbænk under 
Optrinet; nu og da lader hun en Slave fylde sin Drikkeskaal; hun 
stetter sin smukke, fyldige Arm under Kinden — og hendes sorte 
øjne synes at gennemskue Alle, medens spodske Smil gaar over hen- 
des rede Mund og viser hendes blanke Tænder. Over den lave 
Pande bærer hun et Purpurbaand med et funklende Smykke). 

Den mørke Pige 

(kort og bestemt). 

Ja, kald blot! 



Epamanides 

(ser usikkert paa hende). 

Den mørke Pige. 
Naa, giv et Vink! Hvortil Livvagt — naar 
Livvagten ikke skal bruges? 

Epamanides 

(undvigende). 

Bruges i Krig! .... 

Drachmann: Uallfred Vandraadeskjald. g 

Den mørke Pige 

(spottende). 

Er her Fred? ~ 

(vender Hovedet uvillig bort). 

De er drukne tilhobe, det ser Du! 
Epamanides 

(undskyldende). 

Vinhøstens Fest! .... 

Den mørke Pige. 
Som Du selv indleder med høj-stemte Taler: 
Taler og Sang er jo alt, hvad en Old-Grækers 

Ætling forstaar. 

Epamanides. 
Taler og Sang er den Kunst, som just fra Bar- 
baren os skiller, 
vi, som fik Hellas til Jord, den Jord, som er 

opfyldt af Vellyd. 

Den mørke Pige 

(ser stivt paa ham, idet hendes Læber kruses af et Smil .... saa 
strsekker hun indsmigrende Haanden frem og siger). 

Saa giv da Vellyden Tegn — og siden send 

Bud efter Styrken. 
Lad os faa Bjørnene hid — giv dem Vin — 
og lad Bjørnene danse! 

Eapmanides 

betænker sig et Øjeblik — bejer sig saa ned og kysser hendes hvide 

Arm; — saa giver han et Tegn til Pigerne ovre ved Fontænen). 

Flejte og Cither-Spillersker lader Instrumenterne tone — de andre i 

yndefuld belgende Dans omkring dem). 



Gæsterne 

(svinger Drikkeskaalerne). 

Evoél 

(Man stimler sammen om Dansen i Baggrunden). 

(Den mørke Pige og Epamanides frem i Forgrunden. De skifter 

Talens Rhytme). 



Den mørke Pige 

(dæmpet og indtrængende). 

Kald ham hid! .... 



Epamanides 

(med et stikkende Blik). 

Hvad vil Du med ham? 



Den mørke Pige. 
Lege med ham! 



Epamanides. 
Vogt Dig, Pige! 

Den mørke Pige. 
Han har haanet mig. 



8* 



Umuligt! 
Afvist mig! 

Epamanides. 

Den mørke Pige. 



Epamanides • 

(tænderskærende). 

Det har Du vovet.^ 

Den mørke Pige. 
Brug ej Ord! — Giv mig dit Sværd! 

(kalder ad en Slave, som bringer Herrens Sværd; hun drager en 
liden Krystalflaske frem fra sin Barm — drypper nogle Draaber paa 
SværdkUngen — rækker Fæstet frem til Epauavidbs). i 

Gem det nu og brug det siden; 

men pas paa, rør ej ved Æggen; 

thi den mindste Rift af Klingen er ulægelig! 

i 

Epamanides. | 

Ah — Døden? 

(skjuler Sværdet under sin Kappe). i 

Den Mørke Pige. ' 

Værre! — , 

Epamanides i 

(overrasket). I 

Hvad? , 

Den mørke Pige. 

Et Liv i Pine: 
Ulivssaar som aldrig heles, 
var lians Kraft end nok saa stor: 
han vil mindes mig — og lide — 
som jeg ved hans Afslag led. 

(De ser et øjeblik paå hinanden — saa bejer han sig frem imod hende). 



Epamanides. 



Djævel! 



Den mørke Pige 

(trækker paa Skuldrene). 

Kun en krænket Kvinde I — — 
Kald de tre Barbarer hid: 
vi vil synge, danse for dem, 
vække deres sløve Sanser, 
give dem vor Vin at drikke, 
til de tumler om som Bjørne . . . 
saa kan Du jo, som paa Skrømt, 
yppe Strid og drage Sværdet — 
og saa gør dit Sværd sin Pligt! 

Epamanides 

(spørger tevende). 

Alle tre? .... 

Den mørke Pige. 
De skilles aldrig! 

(haanlig). 

Frygter Du? Kan Du ej drikke? 
Deri var Du dog en Helt! 
Alle Slaver kan Du væbne — 
hele Øen under Vaaben — 

(be|er sig tilbage, ger yppige Dansebevægdser, ser ham ind i øjnene). 

Resten sørger jeg vel for! 

Epamanides. 
Aa, jeg kunde myrde Dig! — 

Den mørke Pige. 

(med samme Haan i Blikket — men kælen i Stemmen — og sagte). 

Jeg skal myrde Søvnen for Dig, 
denne Nat — og alle Nætter — 
hvis Du her er mig til Vilje! 

Epamanides 

(griber hendos Arm — kysser den — heftigt — saa raaber han - 
idet han atter skifter Rhytme). 

Slaver, før Livvagten hid! . . . 

Slave. 
Vi tør ikke gaa uden Vartegn! 

Epamanides 

(stryger en kostbar Ring af sin Finger — og rækker barn den). 

Fluks, gaa til Livvagtens Fører, Barbaren, og 

hent ham herhid! 

(Slaver ud). 



_^N— ■'^ 



119 



FORKYOS 

(raaber). 

Aa, det blir herlige Løjer! .... 

(springer op paa Fodstykket af den gyldne Bronze-Faun — og om* 
favner Bukke-Guden). 

O, Faun, Du vil le, saa Du kvæles! 



Den mørke Pige 

(har atter strakt sig magelig). 

Vogt Dig, at ikke Barbaren faar prøvet sit Favn- 
tag paa Dig! 

FiLOSTRATOS 

(snor sit Skæg). 

Forkyos, hold Dig til mig — hvis Bjørnen vil 

prøve et Liv-Tag. 



Forkyos 

(med Haandslag). 

Det er et Ord, Kammerat! men var det 

ej bedst, om vi paabød 
Livvagtens Fører ved Lov at skilles ved Svær- 
det, han bærer? 



Den mørke Pige 

(spottende). 

Sandelig, det var nok bedst ... . 



120 



Epamanides i 

(knejsende). 

Det ske! — Og nu, Venner, et Ord: 

drikke med Bjørnene vil vi — men ingen maa 

ægge dem op; 
tirres de, bliver de onde; men Vinhøstens Fest 

er jo Glæden; 

(med et Smil). 

glad skal den vorde, vor Nat; og sørgeligt vilde 

det være, 
om der i Druernes Strøm blandedes Draaber af ! 

iBlod! j 

FORKYOS I 

(peger mod Baggrunden — leende). 

Evoé, Bjørnene! .... 

FiLOSTRATOS 
(ubehagelig berert). 

Tre! 

Epamanides 

(trækker paa Skuldrene). 

— som vanligt! .... 



Den mørke Pige 

(rejser sig halvt). 

Op! byd dem velkommen! 

(øverst paa Terrassen i Baggrunden kommer Hallfred, Hjalte og 
ToRSTEJN tilsyne. De har gyldne Hjælme over det lange, lyse Haar, 
som indrammer de brune, solbrændte Ansigter; gyldne Bryst-Plader, 
fæstede med funklende Spanger over de brede Aksler; de bærer pur- 
purrøde Kjortler; Hallfred har Konge-Sværdet ved Siden; de to 

andre har korte, græske Sværd). 
(De stiger langsomt ned ad Terrassen og frem mod Forgrunden). 
(Paa et Vink af Epamanides toner alle Instrumenter). 

Gæsterne 

(lefter hilsende Drikkeskaalerne). 

Evoé, velkommen hid! .... 



Epamanides 

(træder frem for dem — nedladende opremt). 

Velkommen hid — til Vinhøstens Fest — I her- 
lige Helte! 
Men — som I ser — er her Fred; og vaaben- 

løs møder vi frem. 
Læg derfor Sværdene bort — tag Drikkeskaalen 

i Stedet. 

(Haixfbed betragter ham et øjeblik stivt — saa lesner han i Tavs- 
hed sit Sværd fra Bæltet, og rækker Sværdet til Epamanides, som 
giver det til en af Slaverne, en stor, stærkbygget Nubier. Hjalte 
og Torstejn giver ligeledes deres Sværd fra sig — men tevende, idet 
de felger enhver Bevægelse af Hallfred). 



Epamanides 

(opmuntrende). 

Saa! — nu tag fat, hvor vi tog — omkring 

denne Skaal der er liflig: 
liflig ved Indhold og Form — tøm den og fyld 

den paany! 

(Slaver rækker Drikkeskaaler til de Tre). 



Hallfred 

(ser paa Skaalen — vender sig til de to Venner — smiler — temmer 

Skaalen — og rækker den frem igen. Hjalte og Torstejn ligeledes). 

(Dette gentager sig et Par Gange. Gæsterne begynder at le). 

Den mørke Pige 

(liggende — utaalmodig). 

Er han umælende da? ... . 
Epamanides 

(spottende). 

Det synes .... 

Den mørke Pige 

(rejser sig). 

Nuvel, lad os prøve! 

(hun giver sine to Veninder et Vink — de træder frem og synger, 

medens Flejte- og Citherspillersker akkompagnerer, og de andre gaar 

i den balgende Dans). 

Den blonde Pige 

(synger). 

Nu er Stunden! Aftnens Rødme 
daler over Dagens Træk; 

Den brune Pige. 

(falder ind). 

Rosen gløder i sin Hæk, 
. Fuglen skælver i sit Krat: 
elskovssyg er Myrtelunden — 

Den blonde Pige. 
nu er Stunden, 
nyd dens Sødme: 

Begge. 
siden kommer Dødens Nat! 

Den brune Pige 

(synger). 

Se hvor Afrodite skælver, 
som en Fugl i ørne-Klo! 
Tror Du, Pan blev bragt til Ro? 
nej, han færdes i sit Krat, 
med sin Fløjte lagt for Munden — 
Myrtelunden 
Templet hvælver 
for hver Lyst i Længslers Nat! 

Den mørke Pige 

(gaar frem — tæt hen til Hallfred — ser ham ind i øjnene — og 
synger). 

Nu er Stunden — lyd dens Kalden: 
lad en hvid og voldsom Arm 
til Gudindens høje Barm 
kryste Dig i Myrtens Krat, 
førend Pan faar endt sin Færden, 
førend Verden, 
sammenfalden, 
dør i Barbariets Nat! 

Gæsterne. 
Evoé .... — 

Den mørke Pige 

(ger Dansebevægelser foran og forbi Hallfsed — stadig segende 
hans øjne — ; hun standser, bajer sig tilbage, griber hans Drikke- 
skaal, temmer den — og udbryder). 

Ej er der Is, men Ild i dine Aarer; 

bred er vel din Bringe, men smaa dine Hænder, 

syng mig om det Land, hvor Kvinden ej har 

Taarer, 
syng mig om det Land, hvor Mandens Hjærte 

brænder 
hedt som Vulkanen, der gennem Sneen flam- 
mer — 
syng om Dig selv! 

(efter et øjebliks Pause). 

.... Og hvis Du, sky, Dig skammer, 
Skjald, for at kvæde som Sydens Pige beder, 
lydt for de Mange, — saa véd jeg mig et 

Kammer, 
skjult under Natten, som sine Vinger breder: 
der vil jeg lytte, og der kan Du kvæde, 
der skal Du juble, og der vil jeg græde 
Taarer i Vaande, saa sød at den dræber — 

syng for mig selv, 
og jeg dør ved dine Læber! 

Hallfred 

(med hej Latter — til Hjalte og Torstejn). 

Har nogen kendt Mage 
til mand-lysten Mø? 
Frit Valg at tage 
paa Grækernes 0! 

(slynger sin Arm om den mørke Pige — som ingen Modstand g«r)' 

Epamanides 

(frem). 

Slip hende, siger sig . . . 

Hallfred 

(ler). 

Hvo er som byder? 
Nu skal her drikkes — om ellers Nogen drak; 
først skal der kvædes — og saadan Kvadet 

lyder: 

(slaar leende ud med Haanden). 

De tænkte, de havde fanget mig ind for den 

hvide Kristi 
Da brød jeg mig Vej gennem Vejr og Vind, 
det faldt mig for Brystet, det blev mig for trangt, 
til Sydens Guder er lidet langt — 
der stod de og smiled i Myrtelunden 
med Bægret i Haanden og Draaben om Munden! 

Hvad ligger vel gemt i den mørke Nat bag en 

Marmor-Skal? 
Det pusler og ler gennem Myrtens Krat; 
da maa jeg vel le af et lystigt Mod: 
de Guder er levende Kød og Blod — 
der staar de og skinner i Offerlunden 
med Vild-Dyr i Øjet og Smilet om Munden! 

Den mørke Pige 

(ganske betaget — trykker ham sin Drikkeskaal i Haanden — hvisker). 

Tag imod Skaalen 
— og tøm mig selv! 

Hallfred 

(kaster Drikkeskaalen langt bort — ler). 

Stor Spøg skal staa 
af dette Gæstebud — 
som Spy- Vand paa Taget 
af Gude-Hus! 

(leber hen til Tre-Foden foran Bronze-Faunen; slaar med et Næreslag 
de tre Opstandere fra den svære Kumme — griber Kommen og 

byder Slaveene fylde den med Vin). 

(Slaverne styrter Indholdet af Vin-Krukkerne i Kummen — IUllfbed 

tern mer den i et langt Drag — og lader den atter fylde for Hjalte 

og ToRSTEJN, som ligeledes tammer den). 

(Alle undres. Aftensolen slukkes, Merket begynder). 



Hjalte 

(munter). 

Honningsød Mjød 
gør kvindekær Mand! 

Hallfred 

(opildnet af Vinen — kvæder). 

Baai ser jeg flamme 
langs Val-Hallas Bænke; 
Ejnherier tømmer 
de bugede Horn; 
Flæsket det salte 
gør Hornene tomme, 
mens dejlige Diser 
til Heltene ler! 

(ser sig omkring). 

Jeg véd vel, her skulde 
med Bjørnene leges: 



^^ 



127 

vogt Jer, at Bjørnen ej 
leger med Jer! 

(ser fjærnt ud — med Overmod). 

KoUfinna, gem Dig nu 
kælen hos Grisen — 
nu springer Hallfred 
blandt Grækerne Buk! 



Epamanides 

(har nærmet sig dem m«rke Pige). 

Du ser, han er drukken — 
nu bruger jeg Sværdet! . . . 

Den mørke Pige. 
En Gud er han vorden — 

(kaster sig til Hallfreds Bryst). 

Og jeg er hans Skjold! 

(Hallfred ler og giver Hjalte et Vink). 

Hjalte 

(slynger sin Arm om den blonde Pige). 

Jeg tager den lyse — 
hun minder om Island! 

Torstejn 

(griber den brune Pige). 

Jeg tager den brune — 
hun huer mig bedst! 

Hallfred 

(hejt — udfordrende). 

Jeg tager den m ørke — 
hun minder om Helved: 
op, Kammerater! til Vinhøstens Fest! 

(Hallfred, Hjalte og Torstejn iler med Pigerne i deres Arme opad 
Marmortrappen til Villaen med de tre Dere). 
(Stort Staahej og Skrig af Gæstebne). 
(Epamanides springer frem og leber et Par Trin op ad Trappen. Saa 
standser han). 



Epamanides 

(med theatralsk Holdning). 

Fyrst Epamanides befaler Jer at standse . . . 
denne Spøg er for fræk! 

(Hjalte og Torstejn er lebet leende — hver med sin Pige — ind ad 
Deren tilhejre og tilvenstre paa Marmor-Platformen. Hallfbed stand- 
ser i den midterste Der — med den MeRKs Pige i Armen — og ven- 
der sig hejt knejsende mod Epamanides). 



Hallfred. 
Fyrst Epamanides kan befale over sine Sla- 
ver — men ikke over Føreren for sin græske 
Livvagt ! 

EPAMANroES 

(ophidset). 

Giver jeg Dig ikke Guld og Kostbarheder i 
Løn? .... 

Hallfred 

(smiler). 

Gav Du mig det ej — saa tog jeg det selv. 

(slaar ud med Haanden). God Kvæld ! . . . 

EPAMANIDES 

(raaber, tsenderskærende, op til den MeucB Pigs, der hænger sig som 
et skont Bytte ved Hallfreds Arm). 

Jeg skal lade Dig brænde inde! 
Den mørke Pige 

(med straalende øjoe). 

Jeg længes efter Flammer! — 

(Hallfred hurtig ind med hende i Villaen). 
(Nu laber Alle — som ægte Sydlændinge — i vild Ophidselse mellem 

hverandre). 
(FosKTOs skraaler op som en stukket Gris — holder sig dernæst over 
Maven og ler ustandseligt. Filostbatos snor sit Skæg og bander 
forskrækkeligt. Epamanides blotter det forgiftede Sværd og gemmer 
det atter. Flejte og CitherspiUerskerne og Danserinder laber frem 
og tilbage — . umotiveret hvinende, eller seende nysgerrig-misundelig 
op mod Villaen, som skinner underligt ede, dæmpet-hvid i Merket). 

Epamanides 

(tager sig omsider sammen og raaber bydende). 

Slaver! kald paa min Livvagt — og bring 
Fakler! 

(Slaver bringer Fakler. Krigere af den græske Livvagt kommer 
frem i Mængde, væbnede med Spyd og Skjolde). 

Epamanides. 

Vi maa angribe! . . . (svinger sU Sværd, laber et Par 
Trin opad Trappen — vender tilbage og siger til Filostratos). 

Du kan føre Folkene! 



Filostratos. 
Jeg viger Dig Pladsen — Æren er din — 
Du er Fyrstel 

Drachmann: Hallfred Vandraadeskjald. 9 

Epamanides 

(bider sig i Læben — vender sig bort). 

FORKYOS 

(leende). 

Venner I et Bæger Vin — inden vi skrider 
til at bakses med Bjørnene! .... 

Epamanides 

(til den store nubiske Slave). 

Min Hjælm — den gyldne! . . . 

(En gylden Hjælm sættes paa hans Hoved — han ordner sin Kjortel 

og Kappe — modtager en Drikkeskaal — træder frem foran sine to 

Venner og Gæsterne og siger rhjrtmisk beaandet). 

Forkyos er vel en Gæk — men tidt har en 

Daare sagt Sandlied: 
Druen opflamme vort Mod — at Skammen i 
Flammen kan tvættes! ... j 

Forkyos ' 

(faldende ham i Talen). \ 

Det er et Indfald! — j 

I 

FiLOSTRATOS. 

Hvad er et Indfald.? — ' 

Forkyos. 
Hvis vi gaar med blanke Vaaben løs paa 
Barbarerne — da vil de bide fra sig — og 

nogle af os vil i det mindste bide i Græsset. 
Men hvis vi sætter Ild paa Huset! . . . 



Ja — ja! 



FiLOSTRATOS 
(begejstret). 



Epamanides 

(merk). 

Da vil Pigerne omkomme .... 

FORKYOS 
(ler cynisk). 

De har brændt sig saa tidt — de er vante 
til det. Du hørte desuden, hvad hun sagde: 
hun længtes efter Flammer! 



Epamanides 

(stamper forbitret i Jorden — raaber heftig). 

Slaver! bring Risknipper hid — og tænd 
dem i Brand med Faklerne! 

(vendt mod Flejte- og Zitherspillerskerne). 

Og I: lad Sang og Strengeleg tone . . . 
syng, hvad Pigerne nylig sang! 

(Slaver og Krigere slæber Risknipper frem og kryber — yderst for- 
sigtigt — op ad Villaens Trappe med dem — stabler dem op foran 
de tre Dåre — og stikker dem i Brand — hvorefter de skyndsomst 

iler ned igen). 

(Imedens har Kvinderne stillet sig op i en Halvkreds om Bronze - 

Faunen. De spiller og synger). 

9* 

Nu er Stunden! Aftnens Rødme 
daler over Dagens Træk; 
Rosen gløder i sin Hæk, 
Fuglen skælver i sit Krat: 
elskovs-syg er Myrtelunden — 

nu er Stunden, 

nyd dens Sødme: 
siden kommer Dødens Nat! 

(Den sidste Linje synges meget stærkt). 
(Epamanides indtager en theatralsk Stilling — med det forgiftede 
Sværd i den ene Haand — en Drikkeskaal i den anden — den gyldne 

Hjælm over det blege, smukke Ansigt med de slappe Træk). 
(Han og den forsamlede Mængde belyses af Skæret fra de brændende 
Risknipper, hvis Flammer begynder at slikke op ad Villaens Mure^ 

medens Rogen trænger ind ad de tre aabne Dåre). 

(Hele Villaens Have modtager et Farvespil af det store Baal paa 

Trappens Pjatform .... Det synes, som om alle de hvide Guder 

paa Terrassen i Baggrunden traadte frem af Myrtelundens Mørke for 

at stirre paa det ejendommelige „Elskovs-Baal"). 

(Saa slutter Sangen med: De den s NatI). 

Gæsterne 

(hajt — med svungne Drikkeskaale). 

Evoé! . . . .' 

FORKYOS 
(raaber). 

Ved Underverdenens Guder! et Rygebaal, som 
kan drive Bjørnene frem af deres Hi ... . 

(med et Skraal). 

Der er de! — — — 

(Hvinende Skrig af Cither- og Flejtespillersker og Danserinder. Raab 

af Slaver og Krigere). 
(Oppe paa Platformen — mellem Ild og Reg — ses Hallfked, Hjalte 
og ToRSTEJN. De bærer i deres Arme hver sin Pige. De sparker til 

Og tramper paa Baalene — springer igennem Ilden — med deres Byrde 
i Armen — nedad ^Trappen — frem til Bronze- Faunen — hvor de 

lægger de halvt eller helt bevidstløse Piger ned). 
<Saa sætter den hele Skare af bevæbnede Krigere og Slaver ind paa 
4em. Men Hallfred, Hjalte og Torstejn griber hver sin Bronze- 
Opstander af den omstyrtede Trefod — og bruger dem som Strids- 
keller imod Skaren). 
<Nu gaar Epamanides med sit forgiftede Sværd les paa Hallfred). 



Epamanides. 
Tag Døden af din Fyrstes Haand! 

Hallfred 

(ler). 

Døden — af det lille Sværd? . . . 
Epamanides. 

Værre end Døden ! (saarer ham og trækker sig tilbage). 

Hallfred. 
En Rift — den bøder dit gyldne Hoved! 

<Han ser den nubiske Slave staa bag Epamanides med Konge-Svær- 
det i Haanden — saa vrister han sit gode Sværd fra Slaven — fæl- 
der Epamanides — og baner sig og sine to Venner Vej igennem 
Skaren). 

Hallfred 

<standser øverst paa Terrassen i Baggrunden, og med hajt hævet 
Sværd tordner han ned imod Krigerne af den græske Livvagt). 

Tilbage! — Jeg kender Jer — og ved, hvortil 

I duer! — 

(De græske Krigere styrter ilsomt ned ad Terrassen. Ingen ter røre 
ham, nu da han har sit Vaaben). 

Nu er Stunden! Aftnens Rødme 
daler over Dagens Træk; 
Rosen gløder i sin Hæk, 
Fuglen skælver i sit Krat: 
elskovs-syg er Myrtelunden — 

nu er Stunden, 

nyd dens Sødme: 
siden kommer Dødens Nat! 

(Den sidste Linje synges meget stærkt). 
(Epamanides indtager en theatralsk Stilling — med det forgiftede 
Sværd i den ene Haand — en Drikkeskaal i den anden — dea gyldne 

Hjælm over det blege, smukke Ansigt med de slappe Træk). 
(Han og den forsamlede Mængde belyses af Skæret fra de brændende 
Risknipper, hvis Flammer begynder at slikke op ad Villaens Mure, 

medens Rogen trænger ind ad de tre aabne Dåre). 
(Hele Villaens Have modtager et Farvespil af det store Baal pa» 
Trappens Pjatform .... Det synes, som om alle de hvide Guder 
paa Terrassen i Baggrunden traadte frem af Myrtelundens Merke for 
at stirre paa det ejendommelige „Elskovs-Baal''> 
(Saa slutter Sangen med: Dødens Nat I). 

Gæsterne 

(hejt — med svungne_^Drikkeskaale). 

Evoé! . . . .' 

FORKYOS 

(raaber). 

Ved Underverdenens Guder! et Rygebaal, som 
kan drive Bjørnene frem af deres Hi ... . 

(med et Skraal). 

Der er de! — — — 

(Hvinende Skrig af Cither- og Fløjtespillersker og Danserinder. R*a'> 

af Slaver og Krigere). 
(Oppe paa Platformen — mellem Ild og Røg — ses Hallfhed, Hiiii* 
og ToRSTEjN. De bærer i deres Arme hver sin Pige. De sparker til 

OS tramper paa Baalene ^ springer igennem Ilden — med deres Byrde 
i Armen — nedad ^Trappen — frem Ul Bronze-Faunen — hvor de 

lægger de halvt eller helt bevidstlese Piger ned). 
(Saa sætter den hele Skare af bevæbnede Krigere og Slaver ind paa 
dem. Men Hallfred, Hjalte og Torstejn griber hver sin Bronze- 
Opstander af den omstyrtede Trefod — og bruger dem som Strids- 

keUer imod Skaren). 
<Nu ^aar Epabianides med sit forgiftede Sværd les paa Hallfred). 



Epamanides. 
Tag Døden af din Fyrstes Haand! 

Hallfred 

(ler). 

Døden — af det lille Sværd? . . . 
Epamanides. 

Værre end Døden ! (saarer ham og trækker sig tilbagej. 

Hallfred. 
En Rift — den bøder dit gyldne Hoved! 

<Han ser den nubiske Slave staa bag Epamanides med Konge-Svær- 
det i Haanden — saa vrister han sit gode Sværd fra Slaven — fæl- 
der Epamanides — og baner sig og sine to Venner Vej igennem 
Skaren). 

Hallfred 

{standser øverst paa Terrassen i Baggrunden, og med hejt hævet 
Sværd tordner han ned imod Krigerne af den græske Livvagt). 

Tilbage! — Jeg kender Jer — og ved, hvortil 

I duer! — 

<De græske Krigere styrter ilsomt ned ad Terrassen. Ingen ter rere 
ham, nu da han har sit Vaaben). 



FEMTE HANDLING 
FØRSTE AFDELING 

Paa Island. 

Gris Sæminqsons Sæter hojt tilQæids oppe i Geiteskaret 

I Sæterstuen Kollfinna og Grdia. 

Den sidste sysler ved Ilden. I Krogen staar Gris 
Sæminqsoms store Økse, hans Hjælm og Skjold er ophængt 
paa en Knage. 

Kollfinna staar i Døren. Det er Senhøst-Tider. Solen 
gaar ned bag truende Skyer. Et Væld af brandrødt L}'s 
over Fjældsideme og Vidderne. Dalen ligger mørk og tung. 

Stormkast høres. Skyerne samler sig tættere og tættere. 
Endnu ses det stærke Lysskær. 

Lidt efter lidt dør det hen. 

Kollfinna 

(ser ud — i Tanker). 

Leden er Sommeren — Solen gaar under: 
ilde den spaar — om Hagl eller Sne. 
Vejfaren Mand vil stædes i Ve; 
Mørket vil komme — Vinteren stunder. 

(til GSIMA). 

Jeg tænker imorgen vi drager fra Sæteren. 

Grima. 
Længe vi tøved — for længe kanske! 

(peger ud mod de merke Skyer, der rækker sig opover Himlen som 
Jættft-Kroppe> 

Se Jætterne hist — de har ondt i Sinde! 



KOLLFINNA. 

Jeg lider, véd Du, at være heroppe. — 



Grima 

(knurrer). 

Janok — men at bakses med Kæmpe-Kroppe? . . . 

KOLLFINNA 

(gaar fra Dåren). 

Vi tager vor Tørn — i Stuen herinde: 

lad Væggen saa skælve — lad Tømrene knage! 

Imorgen gaar det til Gaarden tilbage. 



Grima 

(munter). 

Dér kommer vi tidsnok . . 



KOLLFINNA. 

Hvad siger Du, Grima? 
Grima 

(ved Gryden over Ilden). 

Jeg tænker kun højt . . . 

KOLLFIANA. 

Da faar Tankerne tie! - 

(s«tter sig ved Ilden — med Hænderne foldede over Knæet). 

Grima 

(efter et Ophold). 

Hvad tænker Du paa? 

KOLLFINNA. 

Jeg længes! 

Grima. 

Mod hvad? 

KOLLHNNA. 

Mod Intet! 

Grima. 
Mod hvem da? — 

KOLLFINNA. 

Mod Ingen! 

Grima. 

Der løj Du! — 

KOLLFINNA 

(hurtig — knejsende). 

Grima! .... 

Grima. 
Jeg tænkte blot højt, maa Du vide; 
det er saa min Svaghed .... 

KOLLFINNA 
(kort). 

— som ej jeg kan lide! 
Grima 

(efter et Ophold). 

Din Husbond er gæv .... 

KOLLFINNA 
(nikker stille hen for sig). 

Ei bedre jeg kender: 
han bar mig og bærer mig stedse paa Hænder; 
lydig jeg er ham — og Gaarden jeg steller, 
saa Intet ham fattes fra min Side heller .... 

(afbryder — og siger henkastet). 

Vi lever da godt nok, vi to, tør jeg sige! 

Grima. 
Hvem siger vel andet? 

(tilfajende — med et Sideblik). 

Naar Folk er rige, 
naar Intet de savner i Bod eller Gryde, 
naar han giver efter, og hun kan byde, 
hvi skulde de ej da ved Livet sig fryde? 



L 

KOLLFINNA 
(tier — lidt efter sukker hun). 

Grima 

(dæmpet). 

Du savner vel Børn? .... 



KOLLFINNA 
(bejer Hovedet — lidt efter siger hun). 

Kan hændes .... 

(stille hen for sig). 

Dog nej! 

(pludselig knejsende — idet hun rejser sig). 

Hvi sidder Du der og fritter? — Ti stille! 

(gaar til Deren, staar der — og ser ud). 

(Solen slukkes — en Sne- og Haglbyge drager over Fjældet). 

(Dæmpet Musik). 

Se hvor det sortner! Knap kan man skille 
Fjældet fra Dalen: — nu sluges, nu sluges 
Lyset, som brandt gennem Sommeren stille 
og klædte de Lier i grønneste Klæde. 
Vinteren stunder: — nu knuges, nu knuges 
videnom Sindet i Stuerne inde, 
men mest, hvor hun sidder, den ventende Kvinde, 
og véd ikke selv hvad hun savner af Glæde. 
— Vinter og Venten gør tung. 

(lukker Deren — sætter sig atter ved Ilden. Det vilde Vejr raser 

udenfor. Ilden flammer heftigt op — synker atter. De sidder begge 

tavse). 

Grima. 
Jeg synes, Du blegner ved Ildens Skær — 

KOLLFINNA. 

Det er Flammen, som synker .... 

Grima. 
— Nu ser jeg Dig atter: 
Du ræddes vel ikke, Aavaldes Datter? 

KOLLFINNA. 

Lytte, jeg gør, til det vilde Vejr — 
jeg ræddes ikke .... 

(sidder i Tanker — lyttende, som om hun herte Stemmer gennem 
Snestormen. Saa siger hun heftig). 

hvi skulde jeg ræddes? 
Hvad ondt har jeg voldt? — 



Grima 

(ser paa hende). 

Du har stærke Tanker! 



KOLLFINNA 
(ryster paa Hovedet). 

Grima 

(henkastet). 

Vanskelig vorder den lange Rejse 

KOLLFINNA 

(hurtig). 

Javist — over Havet! . . . 

(holder inde). 

Grima 

(ser uforstaaende paa hende). 

Vanskelig vorder Vejen imorgen 

tilbage til Gaarden .... I Sne maa vi vade! 

KOLLFINNA. 

Hestene orker vel Vejen at træde — 

(spottende). 

hvis ej, faar vi blive her Julen over! 

Grima. 
Gris skal vel vide Vejen at bane — 
nødigt, tænker jeg, ene han sover! 



KOLLFINNA 
(rejser sig med et Ryk — gaar frem og tilbage — standser pludselig 
foran Ilden — Blodet skyder hende til Kinderne — hun lytter og siger | 
med vibrerende Stemme). 

Hørte Du? 



Grima 

(vranten). 

Ja — den fygende Sne! 



KOLLFINNA. 

Hans Stemme! — I 

Grima. 
Aa Snak! I 



I 

KOLLFINNA 
(lober til D«ren — river den op — peger ud). 

Det er ham! — Saa se! — — 

(Udenfor — i nogen ACstand — Hallfred med Hjalte og Torstejn). 
(Hallfsed er ifert skinnende blank Hjælm med gyldne Ørnevinger og 
merk Skind-Bræmme. Over Skuldrene Konge-Kaaben. Under Kaaben 
en markerad Kjortel — Selvbælte med Konge-Sværdet. Alle tre Mænd 
er tilsneet. Hallfbed taler dæmpet med sine to Folgesvende. De 
vender om og gaar — Hallfred ind — lukker Deren — bliver 

staaende indenfor Tærsklen). 

(KoixFiNNA er veget tilbage hen ved Ilden — staar der, stirrende paa 

ham). 



Hallfred 

(stille — med Umage for at beherske sin Stemme — og med frem- 
strakt Haand). 

Saa kom jeg — 



KOLLFINNA 
(stirrende, med let Skælven). 

Omsider! — — — 



Hallfred. 

Du huser mig vel? 

KOLLFINNA. 

Jeg véd ej! Hvi drog Du ej ene herhid? 
Snart rygtes dit Komme — da véd Du vel 

Følgerne! 

Hallfred 

(drager sin Haand til sig). 

Tre var vort Tal, da vi drog over Bølgerne . . . 

KOLLFINNA 
(afbryder). 

Ene jeg vented Dig — ene jeg saa Dig — 
ene jeg havde vel huset Dig hos mig . . . 
Budstikken løber — og snart vil man naa Dig. 
Hallfred er røbet — og Grisen vil slaa Dig! 

Hallfred 

(knuger Haanden mod sit Bryst og undertvinger en smertelig Ansigts- 
trækning — derpaa med et hejt Smil). 

Det var den Velkomst, som KoUfinna bød mig.? 
Tak for din Hilsen — mit Hastværk fortrød jeg! 

KOLLFINNA 
(staar stadig stirrende underlig Qemt paa ham). 

Hastværk? — i lange — i snigende Aar . . . 
lidet Du véd vel, hvor langsomt de gaar! 
Du fik dog Farten og Farer og Bytte — 
jeg fik at sidde og længes og lytte .... 

(afbryder pludselig — gaar til Deren — stænger den — giver Gbima 
et Vink, ferer hende til den mindre Der — aabner den og skyder 
hende ud. Saa gaar Kollfinna tilbage til Ilden — og giver sig i 
Tavshed til at sysle ved Gryden — medens hendes øjne fæstes paa 
Hallfred med et bestemt Udtryk af en dybt i Sjælen fattet Beslut- 
ning). 

(Hallfhed følger enhver af hendes Bevægelser med øjnene. Da hun 
for anden eller tredje Gang ser forskende paa ham — hægter han 
Konge-Kaaben af Skuldrene — lader den falde ned ved det Leje af 
Bjerne-Hud og Mos, som er redet ved Ilden — og lægger sig med et 
uvilkaarligt Suk paa Lejet). 

Hallfred. 
Haard var vor Fart — om Stavn og om Ror — 
Hælvten af mit Mandskab vasket overbord! 

Mødig jeg er — og stive mine Lemmer; 
længe jeg savnede Søvnens Gave; 
viden er vi faret over fremmede Have, 
Mænd har jeg dødet, Bytte har jeg vundet: 
strandet er jeg her ved Kollfinnas Fødder - 
fattig jeg har paa din Tærskel mig fundet. 



KOLLFINNA 

n Drik i M 
standser v 

Fattig? — 



(har tilberedt en Drik i MjedboUea — eser op i et Horn — kommer 
tilbage — standser ved hans Ord — og siger spergende). 



Hallfred 

(nikker hen for sig). 

— paa alt, hvad Kvinder begærer! 

KOLLFINNA 

flytter en Skammel hen til hans Leje — sætter sig — Hornet i Skodet — 

betragter ham neje — medens Ilden, snart grel, snart dæmpet, belyser 

de to Ansigters skiftende Udtryk). 

Véd Du forvist hvad Kvinder begærer? 



Hallfred. 
Alt! 

Kollfinna 

(smiler spodsk). 

Du faar tale lidt rigere. Skjald: 
Alt er for karrigt .... 

Drachmann: Hallfred Vandraadeskjald. 10 

Hallfred 

(vender sig mod hende — stettende Haanden under Kind). 

dog rummer det Ord 
netop den Verden, som Kvinder forlanger: 
nægt hende den — og hun krænket sig tror! 

KOLLFINNA 
(langsomt og med stærk Betoning). 

Kom Du saa langvejs fra for at sige 
KoUfinna dette — - da gaa, hvor Du kom fra! 

Hallfred 

(rejser sig halvt). 

Dette — og mere — jeg kom for at sige: 
slidt har det lange Aar i mit Hjærte; 
længtes jeg har — og min Længsel betvungen — 
dit brændende øje løser mig Tungen. 

(med et Udbrud). 

Hvi har Du forfulgt mig? 

KOLLFINNA 
(overrasket — med et uvilkaarligt Smil af Glæde). 

Har jeg? 

(behersker sig, gemmer sit Blik). 

Du raser! 
Hallfred 

(ligesom Kollfinna — beherskende sine Ord). 

Nuvel — jeg raser! De mørke Nætter — 

de lange Dage — den evige øsen — 

den evige Kamp mod Havets Døtre 

har gjort, at jeg mødig til Island kommer! 

(læner sig tilbage), 
(med svag Musik). 

Nu er jeg her atter ... O var her Sommer! 

Var her vor Kærligheds blide Vætter, 

som freded vor Ungdom, og hegned dens Tanker, 

og lagde vor Sjæl hos Sjælen til Anker, 

og bød os at hvile, og bad os at smile, 

og ... . 

(afbryder, idet han med sit underlige Smil peger mod Gris Sjbming- 
soNS Vaaben). 

Se, hvor de skinner i Krogen — de Vaaben! . . . 
Din Husbond vil værge sin Sæter mod Indbrud? 
hans Vaaben skal skræmme — han selv gør 

det næppe; 
han drager vel over sin Næsetip Tæppe 
dernede i Dalen — og drømmer sig tryg 
for Hærmænd og Hvepser, for Mænd og for 

Myg! 

KOLLFINNA 
(rolig og behersket). 

Fredsæl er Sæmingson — videnom afholdt: 
vaabenløs vanker han — ingen han frygter! 



Hallfred 

(spottende). 

Vi lader den Genstand paa Halvvejen falde 
man kunde vel Grisen for Galten kalde! 

10* 

KOLLFINNA 

(stolt). 

Ifald Du vil spotte min Husbond — saa gaa! 
Mudder- Vands Tale jeg gider ej høre: 

(peger mod Lejet). 

Rent var det Leje, hvor Kollfinna laa — 
her kom kun min Hav-Længsels Sang mig 

for Øre! 

Hallfred 

(ser ærbedigt paa heade — saa breder han sine Arme ud over Lejet 
— og siger hen for sig dæmpet — inderligt). 

Maane med Maane omskiftelig vanker: 
her hviled min Elskte i selvsamme Tanker, 
skøtted sin Dont og passed sin Dag — 
kløved ej Bølgen i hvileløst Jag — 
vog ingen Grækere, tog ingen Piger, 
brandskatted ikke de sollyse Riger .... 

(tager emt hendes Haand — lægger den paa sit Bryst), 

Kollfinna, Kollfinna! Saarene bløder, 
men ingen Haand mine Smærter forsøder! 



Kollfinna 

(river hans Kjortel op — forskrækket). 

Læge-Raad vidste jeg fra jeg var Lille — 
ved denne Vunde min Kunst staar stille! 

(iler hen til Gryden over liden — hælder Vand op i en Skaal — 

henter Urter ned fra en Hylde — tilbereder — og kommer atter hen 

til Hallfred). 

Prøv, om det hjælper — kjend om det dulmer! 

Hallfred 

(læner sig tilbage — trykker hendes Haand). 

Det svaler — men Ilden i Saar-Randen ulmer! 
Mod Døden det bærer — o, fandt jeg den 

her! 

(Han lukker sine Ojne i Halvslummer — saaledes at ban engang 

imellem hviskende fletter Ord ind i Kollfinnas Tale). 
(Dæmpet Musik — Vindens og Vejrets Sus — ledsager Handlingen. 
De to Afenneskers skiftende Ord lyder som to fintstemte Instrumenter). 



KOLLFINNA 

(bejer sig over ham — saaledes at Ilden belyser hendes Træk, hvori 
den dybe Smærte læses). 

Fremmede Lande, fremmede Møer, 
fremmede Guder og Gode-Skikke: 
hvad har I gjort ved Vandraadeskjalden ? — 
Hallfred er her — og jeg kender ham ikke! 



Hvor er hans Blik — saa stolt som ustadigt: 
det brandt dog i mit, da han bad om det 

Smykke, 
som Kvinderne værger — og helst vil give — 
som Mændene nævner deres Livsens-Lykke! 



Vide har jeg forsket blandt Kvinder jeg kjendte, 
skuet deres Hvidhed — og maalt den med min 

egen — 
set dem ind i Hjærtet, naar skjult de sig tænkte: 
liden mod min Lue deres Længsel brændte! 

Dette var min Drøm — naar Hallfred kom til- 
bage. 
Alt hvad en Kvinde mægter at give, 
Sødmen af den Længsel, der randt ham imøde — 
uden at han bad mig, han kunde det tage! 

Hallfred 

(ger en Bevægelse i Sevne, vender sig halvt bort). 

KOLLFINNA 
(heftig). 

Fremmede Lande, fremmede Møer, 
fremmede Guder og Gode-Skikke: 
jeg hader Jer for hvad Ran I har øvet — 
Hallfred er her — og han beder mig ikke! 

Hallfred 

(udea at aabne øjnene, dæmpet). 

Rejse sig vil han — men ej fra din Side: 
Alle vil tro, at din Elskov han nød! 
Hallfred og Gris vil mødes ved Daggry: 
en eller begge i Græsset vil bide! 

KOLLFINNA. 

Og kold vil jeg sidde ved Arnen og ældes: 
Skjalden vil jeg mindes — men ikke hans 

Favntag. 
Hellige Guder! hvor fattig blev Kvinden — 
kan ej engang i en Tvekamp fældes! 

(bejer sig over ham — lægger hans Haand over sine øjne). 

O Hallfred! aldrig jeg tænkte at Taarer 
skulde mit Bryst under Lindugen væde: 
min Stolthed, brudt for din Søvn isender, 
mer end et stingende Sværd mig saarerl 

Fremmede Lande — fremmede Møer — 
fremmede Guder og Gode-Skikke: 
røve Dig fra mig, det mægter de ikke — 
fulgt Dig jeg har som den spejdende Fylgje! 

Hallfred 

(rejser sig halvt, hvilende paa Armen). 

Ikke jeg sover 
Fylgje Du fagre! 
mine Vunder bløder — 
og aldrig de læges; 
men dybere nager 
den Smærte herinde: 
aldrig i KoUfinnas 
Favntag at kvæges! 

KOLLFINNA 
(inderligt — med halv Stemme). 

Prøv det, min Hallfred! 
blødt er mit Favntag: 
skaane jeg skal vel 
den værkende Vunde! 
Lad over Fortidens 
højlagte Skygger 

lukkes to skælvende 
hede Munde! 

Hallfred 

(skyder hendes Arm blidt tilside — siger med sit underlige Smil). 

Gaver Du byder 
Gæsten, som kommer: 
men aldrig med Grisen 
jeg Kollfinna deler! 

KOLLFINNA 
(med et Ryk tilside — smærtelig saaret). 

Daarligt at krænke 
elskovsfuld Kvinde! 
Hvem har vel voldet, 
at Grisen tog mig? 
Kold har jeg bragt ham, 
hvad Loven gav ham — 
nøjsom han takked, 
og trofast jeg var ham! 

(bejer sig atter over ham, lidenskabelig — hviskende). 

Glemmer Du Landet, 
hvortil Du er hjemvendt. 
Hekla som flammer 
højt gennem Natten — 
og Geysir, som koger 
dybt under Sneen .... 

(kaster sig til hans Bryst). 

Dræb ham ved Daggry 
og før mig fra Landet. 



153 
Hallfred 

(knuger hende til sig — med et stærkt Udbrud). 

Lad Mørket da skjule 
hvad Natten synder — 
Hekla i Brand 
over Brude-Hynder! 

KOLLFINNA 
(jublende). 

Hallfred, Du stærke — 
her er din Viv! 



Hallfred. 
Freja, Du vældige — 
tag nu mit Liv! 

(Musik — fjæmt. I Baggrunden viser sig en Aabenbaring. Ombord 

paa Olaf Trygvesons Drageskib „Ormen hin lange"). 
(Forskibet fuldt af Fjender, som med Spyd, Sværd og økser seger 
frem mod det ophojede Agterskib — Loftingen — hvor hele Kongens 

Hird ligger fældet). 
(Kong Olaf staar oprejst — alene — everst ved Roret. Han er blod- 
stænkt fra Skuldrene til Foden. Hans Kinder er blege — hans øjne 
flammer. I venstre Haand lefter han Kors-Banneret — i højre Haand 
sit Sværd. Hans Blik seger gennemborende ud over Fjenderne og 

ned imod Hallfred, som har sluppet Kollfinna). 
(Saa hæver Kong Olaf sine øjne mod Himlen og med et hojt, lyst 

Smil springer han overbord). 

(Synet forsvinder. Musiken ledsager dæmpet — som Stormens fjærne 

Susen — Handlingens Slutning). 



Hallfred 

(har rejst sig — er vaklet frem over Gulvet — staar med Hænderne 
for Øjnene). 

Hvad Syn har jeg skuet — i yderste Nød . . . 
Hirden ligger slagen — Høvdingen død! . . . 

KOLLFINNA 
(hændervridende). 

Hallfred, hvad saa, Du? . . . 



Hallfred 

(stirrende). 

Den blodstænkte Skude — 

(med et Skrig). 

Kong Olaf overbord! .... 

(lader Hænderne fortvivlet synke). 

— nu er Drapaen ude! 

(vender sig). 



KOLLFINNA 
(imod ham — omklamrer hans Arme). 

Hvor gaar Du? . . . tag mig med? - 



Hallfred 

(ler bittert). 

Hvorhen — ? hvorhen? — 
Fredløs er jeg vorden — uden Viv — uden Ven! 



KOLLFINNA 
(uden at vide ud eller ind). 

Hallfred! lad mig skjule .... lad mig trøste 
.... lad mig følge! .... 

Hallfred. 
Trøstløst er Livet — som den iskolde Bølge. 
Den vil jeg pløje — da kan Du saa' . . . 
Saltet er goldt — ingen Høst vil vi naa! 



KOLLFINNA 
(synker ned og omfavner hans Knæ). 

Se — ved din Fod — ved dit Blik jeg mig 

hænger. 
Dræb mig! Igennem et Liv har jeg slæbt 
Elskovens Byrde — jeg orker ej længer! .... 



Hallfred 

(lefter hende kærligt op — kysser hendes Hoved — lader sine Hæn- 
der glide over hendes lange Haar — siger stille — inderligt — af- 
gerende). 

Ham har jeg elsket — og han har mig dræbt! 

(Han slipper Kollfinna. Hun glider sagte ned paa Gulvet. Han griber 
hurtig sine Vaaben — men Konge-Kaaben [Olaf Ttygvesons GaveJ 
lader han blive liggende over Lejet. Saa gaar han til Deren — 
udbreder Armene imod hende . . . bider Tænderne ned i Læben — 
presser Haanden over Vunderne i sit Bryst — er et øjeblik ved at 
vakle . . . iler hurtig ud). 



Grima 

(stikker Hovedet ind af den lille Der — ser sig om — derpaa hastig 
hen til Kollfinna — knæler ved hendes Side). 

Hvad fattes Dig, Kollfinna.? — Bi — jeg skal 

hjælpe! . . . • 
Hvad blev af Skjalden? — Du svarer ikke . . . 



156 

KOLLFINNA. 

Rejs mig, min Grima — nej, ræk mig at 

drikke .... 
nej, rør mig ej ... . 

(ser sig om med halvt brustne øjne). 

— her er blevet saa stille! 

saa stille — som dér, hvor vi gerne vil ned .... 

(griber om hendes Haand). 

hører Du Geysirs den kogende Kilde! 

(lægger hendes Haand over sit Hjærte). 

Nu Standser den snart ... for hed t var dens Løb! 

(Udenfor heres Gris Sjemingsons Stemme). 



Gris Sæmingson 

(udenfor). 

I bliver herude! — Han giver vel Køb: 

han er jo kun en — men kom, naar jeg kalder! 

(Deren aabnes. Udenfor ses væbnede Mænd. Gris træder ind. Han 

har en stor Skind-Hue paa Hovedet — Stav i Haand — vaabenles. 

Han ser sig om med missende øjne — synes at undres — gaarfrem 

— opdager Kvinderne — træder nærmere — bejer sig). 



Gris 

(rolig). 

Kun KoUfinna ser jeg. Jeg søgte dog To! 



KOLLFINNA 

(mat). 

Din Hustru ser Du. Hun var Dig tro 

saa kom han — — nu gik han — — og nu: 

lad mig dø! 

(famler ud efter Gris Sæmingsons Haand). 

Gris 

(bajer sig endnu dybere — saa knæler han ned og tager hendes Haand, 
siger bevæget). 

Aldrig saa' jeg saa fager en Mø 

som dengang jeg fæsted Dig! Vil Du nu fare? . . . 

KOLLFINNA 
(idet hun meder hans Blik). 

Dræbe Dig vilde jeg .... 
Gris 

(slipper hendes Haand). 

Saa far i Fred! — 
Guderne raader — Mennesket ej! 

(bejer sig over hende — kysser hende paa Panden — vil rejse sig). 

KOLLFINNA 
(famler efter hans Haand — og tager den). 

Aldrig saa' jeg slig Mand paa min Vej . . . 
din Haand! 

(ser bedende paa ham — dernæst segende omkring — indtil hun faar 
øje paa Uallfreds Kaabe), 

Og hans Kaabe! .... 
Gris 

(drager Kaaben til sig — lægger den over hende — og skjuler sit 
Ansigt). 

KOLLFINNA 
(med et lyst SmU). 

O, Tak ... . 

(synker helt tilbage). 

Farvel ! 

Grima 

(kaster sig med et Skrig over hende). 

Hjærtet er bristet! .... 
Gris 

(rejser sig). 

Han slog det ihjel! 
Grima 

(bejet over den afsjælede Kollfinna — ser op). 

.... Hvor gaar Du mon, Bonde? 
Gris Sæmingson 

<tager sine Vaaben ned fra Væggen — sætter I^jælm paa Hoved — 
Skjold over Arm — griber Strids-øksen — kort og rolig). 

Med Bud til Stranden! 

(hurtig ud). 

Grima 

(glatter Kollfinnas lange, lyse Haar — stirrer længe paa hende — 

siger sagte). 

(Dæmpet Musik). 

Mange har sagt det — Færre det véd; 
her har jeg set det — i Livsens-Nøden: 
ens er den Saga for Kvinde som Mand — 
Kærligheden er stærk som Døden! 

(Stærk Musik). 
(Snestorm udenfor). 

ANDEN AFDELING 

I en Vig ved Havet — nedenunder Gris Sæmingsons 
Gaard. 

Fjældsiderne falder stejlt af mod Havet — Alt er dækt 
af Sneen — Maanen skinner. 

I Forgrunden tilvenstre Hallfrsds Drageskib optrukket 
paa Stranden — med Rullestokke under Kelen. 

Nedenunder Skibet mellem Klipperne har Skibsmand- 
skabet — en Snes Mand — lejret sig om et Baal, hvis 
Gleder ulmer. 

Hjalte underholder sig med Mændene. De „raffler" 
— med Smaastene i Hænderne. Haanden griber et Antal 
Smaastene — og lukker sig hurtig. Modspilleren skal gætte 
sig til Antallet." 

ToRSTEjN staar — med Skjold op Spyd — ovre i For- 
grunden tilhøjre, hvor en Sti, akkurat synlig i Sneen, fører 
ned fra Fjældet til Landingspladsen. Han bøjer sig frem og 
ser op — synlig utaalmodig. 



Hjalte 

(med sin friske klare Latter). 

Naa, Sigurd — Du taber hver Gang! 

En AF Mændene. 
Nu har Du vundet det — Stykke for Stykke ! 
Skal vi sætte hele Manden ud? 



TORSTEJN 
(vender sig og sperger). 

Hvad raffler I om? ... . 

Hjalte 

(ler). 

Bare Smaating — Grisens Vaaben! 

TORSTEJN 
(smiler uvilkaarligt). 

Har Grisen Vaaben? 

Hjalte 
Det forlyder, at han i sin Tid hjembragte 
nogle fra Miklagard — men han ses ikke 
med dem! 

TORSTEJN 

(lidt alvorligere). 

Sælg ikke Huden — før Bjørnen er fældet! 

Hjalte 
Véd Du nogensinde, at Hallfred ikke traf 
den Mand — hvem han vilde træffe? 

ToRSTEJN 
(kommer langsomt — seende sig tilbage — hen til Gruppen om Ba«l# 

Vort Mandskab er mindsket, Hjalte! 

Hjalte. 
Aa ja — Rans Møer tog godt for sig af 

Retterne! . . . Men det er Kærne-Tømmer, 

hvad der blev tilbage ! (ser sig smilende om i Kredsen). 

Mændene. 
Vel talt, Hjalte! — 

TORSTEJN. 

Man siger, Gris Sæmingson skal kunne 
mønstre mange og gode Huskarle. — 

Hallfred er lidt længe om at udrette sit 
Ærind oppe paa Sæteren. — 

Han saa' lidet frisk ud, da han sendte os 
her tilbage. — 

Har Du set hans Vunder? — thi mig vil 
han ikke vise dem! 



Hjalte 

(rejser sig — lægger sin Haand paa hans Skulder — med Eftertryk 
— men stadig i en let, frisk Tone). 

Der tales — synes mig — vel meget om de 
Rifter. Ikke har jeg set dem — og heller ikke 
har jeg hørt Hallfred klage. 

Erindrer Du Gissur Svarte — fra Fjordar- 
holmen? Jeg var Dreng, da han kom hjem fra 
Viking — mere forhugget end jeg saa' nogen 
Mand. 

En Søster til ham vidste Lægeraad. Hun 
gned og vasked ham med Lud og Urter hele 
tre Aar. 

Drachmann: Hallfred Vandraadeskjald. H 

Ilde lugted han i al den Tid — og ofte 
vendte han det hvide ud af øjnene — men 
karsk blev han: og der maatte fem af Østlan- 
dets gæveste Kæmper til at fælde ham — han 
blev dømt fredløs for et Dobbelt-Drab. 

(vender sig smaaloeode £ra Tosstejn til Mændene, som synes fornejet 
over Fortællingen og puffer til hinanden med et Blik paa Tobstejm). 

TORSTEJN 
(bider sig i Læben). 

Godt for Dig, Hjalte, at Du kan faa vore 
Mænds valne Kinder til at klukke! 



En af Mændene. 
Ikke er vi valne — om Ran saa røved vore i 
bedste Kammerater! 

En anden 

(peger paa de nærmeste). 

Vi er Islændinge — som Du selv, Torstejn! . . . 
En tredje • 

(tager nogle andre af Mandskabet i Hænderne). 

Og vi er Nordmænd — og har tjent under 
Olaf Trygveson! .... 

Hjalte 

(nikker og smiler}. 

TORSTEJN. 

Vel véd jeg hvad Folk vi har ombord ! Men 
Du véd ogsaa, Hjalte, hvad det er, der nager 
vor Fører og Ven. Det er dette, der stjæler 
hans Munterhed — at han maatte drage af 
Norges Land og ikke kan tjene sin elskede Helt 
og Konge! — 

Dette tærer paa hans Kraft .... (dæmpet; og 
en Kvinde er der vel ogsaa i Farvandet! — 

Hjalte 

(sorgles og munter). 

Da tog vi dog godt for os af Retterne — 
dernede blandt Grækere og Blaamænd. 

Husker Du hin Kvæld.? . . . aeo de tre Piger 
... og alle de tapre Krigere! — — 

Mændene 

(ler). 
TORSTEJN. 

Vel kan man tælle hvad Mænd der i Krigen 
falder! Men ingen kan sige, hvad Fortrydelse 

Gæstebud giver? — (lægger sin Arm om Hlaltes Skulder). 

Jeg har set ham i Øjnene — dette sidste halve 
Aar. Og nu nyssens, da vi fulgte ham op til 
Sæmingsons Sæter! (dæmpet). Det bæres mig for, 
at Hallfreds Bane bliver brat — som Kong 
Olaf varslede! 

ir 

Hjalte 

(staar et øjeblik som om han vejede RAkkevidden af Torstejms Ord. 

Saa slaar han op med Haanden — paa samme Maade som Hallfbed 

har for Vane — og siger frejdig). 

Skal det komme — saa véd vi dette -— at 
vi alle er Dødens haandgangne Mænd. 

Ingen kan elske Hallfred som vi — hans 
Venner fra Vuggen og Legepladsen. 

Altid førte han os — selv i de værste Farer 

— som til en Leg. Falder nu Alvor over ham 

— saa er han dog Ungdommen Blom- 
sten af Høj-Nordens Vid og Vilje, uden én lun- 
ken Draabe i sit Blod. 

Kaldes han bort — for at bænkes i Guder- 
nes Hal . . . saa er vi de unge, friske Rov- 
Maager, der farer fra Strand til Strand -— og 
holder Verden vaagen. 

Tæl disse Fugle: — de er uendelige I Den 
ene ligner den anden — saasnart Vingerne er 
vokset udi 

En bliver skudt og dukker under. To følger 
efter — tre — fem — Tusind! Høj-Nordens 
evige Ungdom — som ler ad Døden! 

(ToRSTEJN omfavner ham. Hele Mandskabet omringer de to Fost- 

bredre og vil udbryde i Raab ... da ses Hallfred everst paa Fjæld- 

stien tilhejre. Han stetter sig til sit Spyd — og vakler, idet han vil 

stige ned, som om Kræfterne et Øjeblik svigtede ham^ 

(Hjalte — og dernæst Torstejm — iler hurtigt derop og griber ham 
under Armen). 

(Hallfred ger sig med en let Haandbevægelse fri — og stiger lang> 
somt ned, fulgt af de To). 

Hallfred 

(henkastet). 

Trænge til Venner, 
det tyder kun slet — 
gaar man i Tanker, 
da snubler man let! 

<stiller sig under Skibet paa Stranden — ser udover Havet — talende 
hen for sig selv som tænkte han hejt). 

Selvsikker, vandraadig, hvileløs ruller Du, 
Nordhavets Væld, med din Dønning paa Døn- 
ning — 
har saa uendelig Plads for dem alle, 
Skibe og Skuder, i Hvile og Skynding, 
Handelsfolks Skude og Hærmandens Skib, 
kløvende Sol-Gulds og Maanesølvs Buer — 
ikkun et eneste aldrig jeg skuer: 
Skibet, som fostrer en Verden af Sange — 
Ormen hin langel .... 

(han afbryder, læner sig til Spydet og stirrer ud). 

Hjalte 

(nærmer sig). 

Hvad Kvad kvæder Du.? 



Hallfred 

(kort). 

Intet Kvad — jeg kvæder ikke! — 

Hjalte. 
Skal vi blive her — skal vi stikke i Søen 
eller skal vi slaas? 

Hallfred. 
Naar Tid kommer, sejler jeg! 



Vi? — 



Jeg. 



Hjalte. 



Hallfred 

(kort). 



(Hjalte ryster paa Hovedet — vender sig fra ham .... derpaa giver 

det et Sæt i ham, han griber Toestejn ved Armen og peger opover 

Fjældstien). 



Hjalte. 
Dér! .... 

(øverst oppe ses Gris Sæmingson med en Mængde bevæbnede Hus- 
KARLE. De stiger skyndsomt ned ad Stien, da de faar (^je paa Hall- 
fred og hans Mænd). 
(Hallfred frem foran sine Mænd — med Spyd i Haanden — standser 

og stoder det baardt mod Jorden). 

(Gris frem foran sine Folk — med sin store Økse i Haanden — standser 

foran Hallfred. De to Mænd ser hinanden hvast ind i øjnene — 

saa misser Gris og gemmer sit Blik). 



Hallfred. 
Du søger? .... 

Gris. 
Dig! 

Hallfred. 
Hvad Bud bringer Du? 

Gris. 
Kollflnnas Død! Du voldte, at hendes Hjærte 
brast. 

(IIjai,ts gaar tæt hen ved Siden af Halltred med sine Vaaben rede). 

Hallfred 

(borer sin Spydende ned i Sneen — hans Bryst hæver sig voldsomt 
— saa bider han Tænderne i sin Læbe — og siger med jæmkold Ro). 

Der er saa mangen fager Kvinde, hvis 
Hjærte ej kan leve .... Men der er én stor 
Helt, som nu er fældet: Kong Olaf Trygveson! 

(Bevægelse blandt Mændene paa begge Sider). 



Gris 

(bragt lidt ud af Fatning ved Hallfssds overlegne Ro og ved 
hans Ord). 

Hvad ... er Olaf død.? 



Hallfred 

(slipper sit Spyd, som Hjalte griber; lægger Armene foldede over 
sit Bryst — ser stift paa Gris og siger). 

Jeg saa' ham i et Syn . . . (gennemborende) just 

som jeg slap KoUfinnas Favn! 



Gris 

(med et Brel). 

Til Hel med Dig og dine Syner! . . . (styrter 

imod ham med hævet Økse). 

Hallfred 

(bojer sig lynsnart under Gris Sæmingsons Arm — vrister ham 
Oksen af Haanden — og tordner imod de fremrykkende Huskarle). 
Tilbage ! (kaster Øksen langt ud i Søen). 



Gris 

er veget tilbage — og staar med ludende Hoved og vildt knyttede 
Næver). 



Hallfred. 
Du volder ikke min Bane . . . men: vent! 
Først svare Du mig: Kender Du Loven paa 
Island? 

Gris 

(med dump Stemme). 

Jeg kender Loven — her paa Landet! 

Hallfred. 

At den Bonde skal ifalde store Bøder, om 
han ej hjælper vejfarende Mand at sætte hans 
Skib i Søen I — — (med let Spot). Mine Mænd er 
anstrengte ved den haarde Sørejse . . . dine 
Huskarle synes at være friske P'olk! 

Nu skyder I min gode Drage over Rulle- 
stokkene i Havet . . . (truende), eller vi slagter 
Jer som Kalve! 

(Hallfred griber Spydet fra Hjalte — springer let op over Klip- 
perne — og ombord i Drageskibet). 

(staaende i Leftingen, ved Roret — raabeade ned). 

Blæs Lurene, Mænd! 

(nogle al Mændene blæser tre lange Lurtoner). 

Hjalte 

(springer op paa Klippen ved Skibssiden), 

Hallfred! hør mig .... 



Hallfred. 

* Bliv hvor Du er! Du og Torstejn .... 

Alt det Bytte, I hjalp mig at tage: Vaaben 

og Klenodier — Guld og Purpur — Røgelsekar 

og Messekaaber ... Alt ligger her i tre Dele — 

én for Hjalte og Torstejn — én for Mandskabet 

— og denne Del for mig selv ! (med sit store, under- 
lige smU). Ingen skal sige, at jeg drog som en 
fattig Skjald til Baldur og Brage! 

(kaster Byttet ned til Hjalte og Torstejn og til Mændene). 



Hjalte 

(med Armene fulde). 

Hallfred! Jeg besværger Dig . . . tag mig 
med ombord! .... 



Hallfred 

(ler). 

Ej! vil Du have mere, min Ven og Broder.? . . . 

(kaster en gylden Messesærk ned — derpaa rynker han Brynene og 
raaber). 

Saa! Skuldre til Skibet, Folk! 

Hjalte og Torstejn. 
HaUfred! ... 



Hallfred 

(stærkt). 

I kender min Vilje — vandraadig var jeg . • . 

(mildt bredende Armene ud imod dem) selv mod mine 

bedste Venner! (raaber). Aahøjl . . . 

(Alle Mandene paa Strandbredden skyder i Tavshed Skibet langsomt 
over Rullestokkene indtil Stævnen rerer Vandel). 



Hjalte. 
Endnu engang, Hallfred I tag os med — os 
To! . . . 

Hallfred 

(fast — afgjort — med Ro og Hejhed). 

I har Livet for Eder . . . Jeg bereder Jer ' 
Plads did hvor jeg drager! — Land vinden blæser ' 
ud over Havet. Nu hejser jeg det store Bred- I 

sejl ! (han hejser Sejlet og stiller sig ved Roret). Snart vil j 

Maanen være nede — min gode Drage skal lyse | 
sig Vejen frem! (raaber) Fakler fra Baalet dér — 
alle Mand . . . sæt Ild! — 

(Skibssiderne antændes og Fakler kastes ombord. Skibet begynder 
at brænde; saa kvæder Hallpskd). 



DØDS-DRAPA. 

Jeg ser en Verden 
omkring mig af Skygger — 

det er her paa Jorden 
Døds-Dronningen bygger. 
Vi tror, mens vi lever 
af fulde Kræfter, 
at Døden er et Rige, 
som følger efter: 
ha, højt maa jeg le, 
thi fra Fødselsstunden 
med Jærn-Lænker blev vi 
til Døds-Stolpen bunden! 



Livet er Hel-Heim: 
Paa Stolper Hallen hviler; 
Mænd og Kvinder sidder 
omkring Ilden og smiler, 
og bedst som de smiler, 
saa blegner deres Kinder - 
Blod og Taarer nedad 
de vaade Vægge rinder: 
og Ilden gaar udi 



Fortæl mig kun, at Ilden 

opblusser atter — 

fortæl mig kun, at Graaden 

veksler med Latter: 

men Smilet og Taaren 

i Dødssvælget bunder — 

igennem Verden haster vi 

med lægeløse Vunder: 
og aldrig kan vi dø! 

Jeg hører Havets Brusen, 

den brede Dønning ser jeg — 

ad Farerne paa Søen, 

de saakaldte, ler jeg: 

stolten Baad Du bærer, 

saa tidt end Du Solen slukner — 

paa Landjorden er det 

de fleste Svømmere drukner! 

Længst er Livet nu ledet, 
mæt jeg af Landene blev: 
gennem de stride Strømme 
som Planken i Hvirvlen jeg drev. 
Han, som vilde mig føre, 
er faret ■— hvorhen — hvorhen? 
Ak, skilles maatte jeg fra ham: 
og aldrig vi mødes igen! 

Thi bort den bar ham 

mod ukendte Kyster 

hvad Troen han kaldte — 

hvad aldrig jeg fatted: 

det var til hans ypperste 

Høvding-Evner — 

til Odin i Olaf 

mit Skjaldskab skatted! 

Saa slaar jeg Harpen 
mens flamme-hegnet 
frem over Havet 
mit Langskib stævner 

— „Kongen" det hedder. 
Mine Vunder bløder: 

til Sjælen jeg bloter — 
den, som ind under 
Hjærtet sidder! 

Og I deroppe 

— derude — derborte — 
I mægtige Magter: 

slaa op Eders Porte! 

I lo vel da Hallfred 

bag Røgelse-Dampen 

greb efter Daaben — 

som ej han forstod! 
brændende bringer han Eder Gaver — 
syngende sejler han op for Valhalla: 
tag mod hans Skjaldskab, hans Liv, hans Blod! 

(KoLLFiNNA svæver frem over Havet Hun er brynjeklædt — straa- 

lende Hjælm over det lange Haar — i Haanden et funklende Spyd, 

som hun hæver, idet hun peger opefter). 

Hallfred 

(raaber). 

KoUfinna! 

KOLLFINNA 

(fjæmt). 

Hallfred! 

Hallfred 

(lefter Kongesværdet højt over Flammerne). 

Fattigt er Livet paa Dødskampens Puder — 
op, mod de rige, de stærke, de gamle, de evige 

Guder! . . . 

(Luerne slaar sammen om ham; Skibet S3rnker). 

(I Baggrunden viser sig en blændende Aabenbaring). 

(Odw i sit Hejsæde, med Spydet i Haanden — Fhigga og Freia ved 

hans Side. ToB og Fbeis . . . Trs og Brage. Den lyse Baldor ar 

traadt frem foran Gudernes Halvkreds — han modtager Kolxjinha, 

som bejer sig dybt — hvorefter hun velsignende udstrækker Armene 

mod Sidbet, som svandt). 

(Store Toner af Lurer og Harper). 

(Hjalte, Tobstejn, Gus Sjbminoson og Mbndsnb kaster sig paa Knæ). 



Hjalte 

(stærkt). 

Bænket vil han blive 
i Gudernes Hal 
fulgt af sin Fylgje — en Død for en Skjald! 

